























I PRIEDAS

PREPARATO CHARAKTERISTIKŲ SANTRAUKA



1.	VAISTINIO PREPARATO PAVADINIMAS

Paxfydos 5 mg/ml milteliai dispersinei infuzijai


2.	KOKYBINĖ IR KIEKYBINĖ SUDĖTIS

Kiekviename flakone yra 100 mg su albuminu sujungto nanodalelių paklitakselio.

Kiekviename paruoštos dispersijos mililitre yra 5 mg su albuminu sujungto nanodalelių paklitakselio.

Pagalbinė medžiaga, kurios poveikis žinomas
Kiekviename paruoštos dispersijos mililitre yra 0,194 mmol natrio, kas atitinka 4,45 mg natrio.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Milteliai dispersinei infuzijai (milteliai infuzijai).

Paruoštos dispersijos pH yra 6,0‑7,5, o osmoliališkumas 300‑360 mOsm/kg.
Milteliai yra baltai geltonos spalvos.


4.	KLINIKINĖ INFORMACIJA

4.1	Terapinės indikacijos

Monoterapija vaistiniu preparatu Paxfydos skirta suaugusių pacientų metastazavusiam krūties vėžiui gydyti, kai standartinis pirmaeilis metastazavusios ligos gydymas buvo nesėkmingas ir kuriems standartinis gydymas antraciklinų grupės vaistiniais preparatais neskirtinas (žr. 4.4 skyrių).

Paxfydos derinant su gemcitabinu skirtas pirmaeiliam suaugusių pacientų metastazavusios kasos adenokarcinomos gydymui.

Paxfydos derinant su karboplatina skirtas pirmaeiliam suaugusių pacientų nesmulkialąstelinio plaučių vėžio gydymui, kai negalima taikyti potencialiai gydomojo chirurginio ir (arba) spindulinio gydymo.

4.2	Dozavimas ir vartojimo metodas

Paxfydos reikia skirti specialiai citotoksinių medžiagų skyrimui pritaikytose patalpose ir tik prižiūrint kvalifikuotam onkologui. Šio vaistinio preparato negalima vartoti vietoj kitų paklitakselio preparatų arba kartu su jais.

Dozavimas

Krūties vėžys
Rekomenduojama Paxfydos dozė yra 260 mg/m2, suleidžiant į veną per 30 minučių kas 3 savaites.

Dozės koregavimas krūties vėžio gydymo metu
Pacientams, kuriems Paxfydos gydymo laikotarpiu pasireiškia sunki neutropenija (neutrofilų skaičius < 500 ląstelių/mm3 vieną savaitę ar ilgiau) arba sunki sensorinė neuropatija, tolesnių gydymo kursų dozę reikia sumažinti iki 220 mg/m2. Sunkiai neutropenijai ar sunkiai sensorinei neuropatijai pasikartojus, dozę reikia dar kartą sumažinti iki 180 mg/m2. Paxfydos skirti negalima tol, kol neutrofilų skaičius neatsistatys iki > 1 500 ląstelių/mm3. Esant 3 sunkumo laipsnio sensorinei neuropatijai, gydymą būtina sustabdyti, kol būklė pagerės iki 1 arba 2 sunkumo laipsnio, po to visų tolesnių gydymo kursų dozę reikia sumažinti.

Kasos adenokarcinoma
Rekomenduojama Paxfydos, vartojamo kartu su gemcitabinu, dozė yra 125 mg/m2, suleidžiama į veną per 30 minučių 1‑ąją, 8‑ąją ir 15‑ąją kiekvieno 28 dienų ciklo dienomis. Tuo pat metu vartoti rekomenduojama gemcitabino dozė yra 1 000 mg/m2, suleidžiama į veną per 30 minučių iš karto, po to, kai baigiama leisti Paxfydos 1‑ąją, 8‑ąją ir 15‑ąją kiekvieno 28 dienų ciklo dienomis. 

Dozių koregavimas gydant kasos adenokarcinomą

1 lentelė. Dozės koregavimas pacientams, sergantiems kasos adenokarcinoma
	Dozė
	Paxfydos dozė (mg/m2)
	Gemcitabino dozė (mg/m2)

	Visa dozė
	125
	1 000

	1‑asis dozės sumažinimas
	100
	800

	2‑asis dozės sumažinimas
	75
	600

	Jei reikalingas papildomas dozės sumažinimas
	Nutraukti gydymą
	Nutraukti gydymą



2 lentelė. Dozių koregavimas pasireiškus neutropenijai ir (arba) trombocitopenijai ciklo pradžioje ar ciklo metu pacientams, sergantiems kasos adenokarcinoma
	Ciklo diena
	ANS
(ląstelių /mm3)
	
	Trombocitų skaičius
(ląstelių /mm3)
	Paxfydos dozė
	Gemcitabino dozė

	1‑oji diena
	< 1 500
	ARBA
	< 100 000
	Atidėti dozių vartojimą, kol skaičius atsistatys

	8‑oji diena
	≥ 500, bet < 1 000
	ARBA
	≥ 50 000, bet < 75 000
	Sumažinti dozes 1 lygiu

	
	< 500
	ARBA
	< 50 000
	Sustabdyti vaistinio preparato vartojimą

	15‑oji diena: Jei 8‑osios dienos dozės buvo skiriamos nekoreguotos:

	15‑oji diena
	≥ 500, bet < 1 000
	ARBA
	≥ 50 000, bet < 75 000
	Gydyti skiriant 8‑osios dienos dozę, po to skirti WBC augimo faktorius
ARBA
sumažinti 8‑osios dienos dozes 1 lygiu

	
	< 500
	ARBA
	< 50 000
	Sustabdyti vaistinio preparato vartojimą

	15‑oji diena: Jei 8‑osios dienos dozės buvo sumažintos:

	15‑oji diena
	≥ 1 000
	IR
	≥ 75 000
	Vėl skirti 1‑osios dienos dozes, po to skirti WBC augimo faktorius
ARBA
gydyti tomis pačiomis dozėmis kaip 8‑ąją dieną

	
	≥ 500, bet < 1 000
	ARBA
	≥ 50 000, bet < 75 000
	Gydyti 8‑osios dienos dozėmis, po to skirti WBC augimo faktorius
ARBA
Sumažinti 8‑osios dienos dozes 1 lygiu

	
	< 500
	ARBA
	< 50 000
	Sustabdyti vaistinio preparato vartojimą

	15‑oji diena: Jei 8‑osios dienos vaistinio preparato vartojimas buvo sustabdytas:

	15‑oji diena
	≥ 1 000
	IR
	≥ 75 000
	Vėl skirti 1‑osios dienos dozes, po to skirti WBC augimo faktorius
ARBA
sumažinti 1‑osios dienos dozes 1 lygiu

	
	≥ 500, bet < 1 000
	ARBA
	≥ 50 000, bet < 75 000
	Sumažinti dozes 1 lygiu, po to skirti WBC augimo faktorius
ARBA
sumažinti 1‑osios dienos dozes 2 lygiais

	
	< 500
	ARBA
	< 50 000
	Sustabdyti vaistinio preparato vartojimą


Santrumpos: ANS = absoliutus neutrofilų skaičius (angl. Absolute Neutrophil Count, ANC); WBC = baltieji kraujo kūneliai (angl. white blood cell, WBC)

3 lentelė. Dozių koregavimas pasireiškus kitoms nepageidaujamoms reakcijoms į vaistinį preparatą pacientams, sergantiems kasos adenokarcinoma
	Nepageidaujama reakcija į vaistinį preparatą (NRV)
	Paxfydos dozė
	Gemcitabino dozė

	Febrili neutropenija:
3 ar 4 sunkumo laipsnio
	Sustabdyti vaistinio preparato vartojimą, kol nepraeis karščiavimas ir ANS nebus ≥ 1 500; tęsti vartojimą skiriant vienu lygiu mažesnes dozesa

	Periferinė neuropatija:
3 ar 4 sunkumo laipsnio
	Sustabdyti vaistinio preparato vartojimą, kol būklė pagerės iki ≤ 1 sunkumo laipsnio;
tęsti vartojimą skiriant vienu lygiu mažesnes dozesa
	Gydyti ta pačia doze

	Toksinis poveikis odai:
2 ar 3 sunkumo laipsnio
	Sumažinti dozes vienu lygiua;
jei NRV nepraeina, nutraukti gydymą

	Toksinis poveikis
virškinimo traktui:
3 sunkumo laipsnio
mukozitas ar
viduriavimas
	Sustabdyti vaistinio preparato vartojimą, kol būklė pagerės iki ≤ 1 sunkumo laipsnio;
tęsti vartojimą skiriant vienu lygiu mažesnes dozesa


a Dozių mažinimas nurodytas 1 lentelėje

Nesmulkialąstelinis plaučių vėžys
Rekomenduojama Paxfydos dozė yra 100 mg/m2, intravenine infuzija per 30 minučių suleidžiama 1‑ąją, 8‑ąją ir 15‑ąją kiekvieno 21 dienos ciklo dienomis. Rekomenduojama karboplatinos dozė yra AUC = 6 mg•min/ml, vartojama 1‑ąją kiekvieno 21 dienos ciklo dieną, pradedant iš karto užbaigus Paxfydos vartojimą.

Dozės koregavimas nesmulkialąstelinio plaučių vėžio gydymo metu
Paxfydos 1‑ąją ciklo dieną negalima skirti tol, kol absoliutus neutrofilų skaičius (ANS) nebus ≥ 1 500 ląstelių/mm3 ir trombocitų skaičius nebus ≥ 100 000 ląstelių/mm3. Kiekvieną tolesnę savaitinę Paxfydos dozę galima vartoti tada, kai pacientų ANS bus ≥ 500 ląstelių/mm3 ir trombocitų skaičius bus > 50 000 ląstelių/mm3 arba dozės vartojimą reikia sustabdyti, kol šie skaičiai neatsistatys. Kai šie skaičiai atsistatys, kitą savaitę tęsti vartojimą pagal 4 lentelėje pateikiamus kriterijus. Sumažinti tolesnę dozę tik tada, jeigu rodikliai atitinka 4 lentelėje pateikiamus kriterijus. 

4 lentelė. Dozės mažinimas nesmulkialąsteliniu plaučių vėžiu sergantiems pacientams, kuriems pasireiškė hematologinis toksinis poveikis
	Hematologinis toksinis poveikis
	Pasireiškimas
	Paxfydos dozė (mg/m2)1
	Karboplatinos dozė (AUC mg•min/ml)1

	Didžiausias ANS sumažėjimas < 500/mm3 su > 38 °C neutropeniniu karščiavimu
ARBA
Kito ciklo atidėjimas dėl išliekančios neutropenijos2 (didžiausias ANS sumažėjimas < 1 500/mm3)
ARBA
Didžiausias ANS sumažėjimas < 500/mm3 > 1 savaitę
	Pirmasis
	75
	4,5

	
	Antrasis
	50
	3,0

	
	Trečiasis
	Nutraukti gydymą

	Didžiausias trombocitų skaičiaus sumažėjimas < 50 000/mm3
	Pirmasis
	75
	4,5

	
	Antrasis
	Nutraukti gydymą


1 1‑ąją 21 dienos ciklo dieną vienu metu sumažinkite Paxfydos ir karboplatinos dozę. 8‑ąją arba 15‑ąją 21 dienos ciklo dieną sumažinkite Paxfydos dozę; kito ciklo metu sumažinkite karboplatinos dozę.
2 Ne ilgiau kaip 7 dienoms po numatytosios kito ciklo 1‑osios dienos.

Jeigu pasireiškė 2 arba 3 sunkumo laipsnio toksinis poveikis odai, 3 sunkumo laipsnio viduriavimas arba 3 sunkumo laipsnio mukozitas, nutraukti gydymą, kol toksinis poveikis sumažės iki ≤ 1 sunkumo laipsnio, tada vėl pradėti gydymą pagal 5 lentelėje pateikiamas rekomendacijas. Esant ≥ 3 sunkumo laipsnio periferinei neuropatijai, gydymą būtina sustabdyti, kol būklė pagerės iki ≤ 1 sunkumo laipsnio. Gydymą galima tęsti tolesnių ciklų metu skiriant vienu lygiu mažesnes dozes pagal 5 lentelėje pateikiamas rekomendacijas. Esant bet kokiam kitam 3 ar 4 sunkumo laipsnio nehematologiniam toksiniam poveikiui, nutraukti gydymą, kol toksinis poveikis sumažės iki ≤ 2 sunkumo laipsnio, tada vėl pradėti gydymą pagal 5 lentelėje pateikiamas rekomendacijas.

5 lentelė. Dozės mažinimas nesmulkialąsteliniu plaučių vėžiu sergantiems pacientams, kuriems pasireiškė nehematologinis toksinis poveikis
	Nehematologinis toksinis poveikis
	Pasireiškimas
	Paxfydos dozė (mg/m2)1
	Karboplatinos dozė (AUC mg•min/ml)1

	2 ar 3 sunkumo laipsnio toksinis poveikis odai
3 sunkumo laipsnio viduriavimas
3 sunkumo laipsnio mukozitas
≥ 3 sunkumo laipsnio periferinė neuropatija
Bet koks kitas 3 ar 4 sunkumo laipsnio nehematologinis toksinis poveikis
	Pirmasis
	75
	4,5

	
	Antrasis
	50
	3,0

	
	Trečiasis
	Nutraukti gydymą

	4 sunkumo laipsnio toksinis poveikis odai, viduriavimas arba mukozitas
	Pirmasis
	Nutraukti gydymą


1 1‑ąją 21 dienos ciklo dieną vienu metu sumažinkite Paxfydos ir karboplatinos dozę. 8‑ąją arba 15‑ąją 21 dienos ciklo dieną sumažinkite Paxfydos dozę; kito ciklo metu sumažinkite karboplatinos dozę.

Ypatingos populiacijos

Pacientams, kurių kepenų funkcija sutrikusi
Pacientams, kuriems yra lengvas kepenų funkcijos sutrikimas (bendras bilirubino kiekis nuo > 1 iki ≤ 1,5 karto viršija VNR ir aspartataminotransferazės (AST) kiekis ≤ 10 kartų viršija VNR), dozės koreguoti nereikia, nepriklausomai nuo indikacijos. Gydyti tomis pačiomis dozėmis kaip ir pacientus, kurių kepenų funkcija yra normali.

Metastaziniu krūties vėžiu sergantiems pacientams ir nesmulkialąsteliniu plaučių vėžiu sergantiems pacientams, kuriems nustatytas vidutinio sunkumo arba sunkus kepenų funkcijos sutrikimas (bendras bilirubino kiekis nuo > 1,5 iki ≤ 5 kartų viršija VNR ir AST kiekis ≤ 10 kartų viršija VNR), rekomenduojama sumažinti dozę 20 %. Jei pacientas toleruoja gydymą mažiausiai du ciklus, sumažintą dozę galima padidinti iki dozės, skiriamos pacientams, kurių kepenų funkcija yra normali (žr. 4.4 ir 5.2 skyrius).

Nepakanka duomenų apie metastazine kasos adenokarcinoma sergančius pacientus, kuriems nustatytas vidutinio sunkumo arba sunkus kepenų funkcijos sutrikimas, kuriais remiantis būtų galima pateikti dozavimo rekomendacijas (žr. 4.4 ir 5.2 skyrius). 

Nepakanka duomenų apie pacientus, kurių bendras bilirubino kiekis > 5 kartus viršija VNR arba AST kiekis > 10 kartų viršija VNR, kuriais remiantis būtų galima pateikti dozavimo rekomendacijas, nepriklausomai nuo indikacijos (žr. 4.4 ir 5.2 skyrius).

Pacientams, kurių inkstų funkcija sutrikusi
Pacientams, kuriems nustatytas lengvas arba vidutinio sunkumo inkstų funkcijos sutrikimas (apskaičiuotasis kreatinino klirensas yra nuo ≥ 30 iki < 90 ml/min.), pradinės Paxfydos dozes koreguoti nereikia. Nepakanka duomenų apie pacientus, kuriems nustatytas sunkus inkstų funkcijos sutrikimas arba paskutinės stadijos inkstų liga (apskaičiuotasis kreatinino klirensas < 30 ml/min.), kuriais remiantis būtų galima rekomenduoti keisti Paxfydos dozavimą (žr. 5.2 skyrių).

Senyviems pacientams
65 metų ir vyresniems pacientams papildomai dozių mažinti nereikia; reikia mažinti tik taip, kaip visiems pacientams.

Atsitiktinių imčių klinikiniame tyrime 13 % iš 229 su žmogaus serumo albuminu sujungto nanodalelių paklitakselio krūties vėžio monoterapijai vartojusių pacientų buvo 65 metų bei vyresni ir < 2 % buvo 75 metų ir vyresni. Tarp 65 metų ir vyresnių su žmogaus serumo albuminu sujungtu nanodalelių paklitakseliu gydytų pacientų daug dažnesnių toksinio poveikio atvejų nenustatyta. Tačiau tolesnė analizė, į kurią buvo įtrauktas 981 pacientas, kuriam taikoma su žmogaus serumo albuminu sujungto nanodalelių paklitakselio monoterapija metastaziniam krūties vėžiui gydyti, iš kurių 15 % buvo ≥ 65 metų ir 2 % buvo ≥ 75 metų, parodė didesnį kraujavimo iš nosies, viduriavimo, dehidratacijos, nuovargio ir periferinės edemos dažnį ≥ 65 metų pacientams.

Atsitiktinių imčių klinikiniame tyrime iš 421 paciento, kuriam diagnozuota kasos adenokarcinoma, vartojusio su žmogaus serumo albuminu sujungto nanodalelių paklitakselio kartu su gemcitabinu, 41 % pacientų buvo 65 metų ir vyresni, 10 % buvo 75 metų ir vyresni. Tarp 75 metų ar vyresnių pacientų, vartojusių su žmogaus serumo albuminu sujungto nanodalelių paklitakselio kartu su gemcitabinu, dažniau nustatyta sunkių nepageidaujamų reakcijų ir nepageidaujamų reakcijų, dėl kurių reikėjo nutraukti gydymą (žr. 4.4 skyrių). Prieš svarstant 75 metų ir vyresnių pacientų, kuriems diagnozuota kasos adenokarcinoma, gydymo galimybę, reikia atidžiai įvertinti jų būklę (žr. 4.4 skyrių).

Atsitiktinių imčių tyrimo metu iš 514 pacientų, sergančių nesmulkialąsteliniu plaučių vėžiu, kurie vartojo su žmogaus serumo albuminu sujungto nanodalelių paklitakselio kartu su karboplatina, 31 % buvo 65 metų arba vyresni ir 3,5 % buvo 75 metų arba vyresni. Mielosupresijos reiškiniai, periferinės neuropatijos reiškiniai ir artralgija dažniau nustatyti 65 metų ir vyresniems nei jaunesniems nei 65 metų pacientams. Su žmogaus serumo albuminu sujungto nanodalelių paklitakselio /karboplatinos vartojimo 75 metų ar vyresniems pacientams patirties nepakanka.

Farmakokinetikos / farmakodinamikos modeliavimas naudojant 125 pacientų, kuriems nustatyti pažengusių stadijų solidiniai navikai, duomenis, rodo, kad ≥ 65 metų pacientams gali dažniau pasireikšti neutropenija pirmojo gydymo ciklo metu.

Vaikų populiacija
Su žmogaus serumo albuminu sujungto nanodalelių paklitakselio saugumas ir veiksmingumas vaikams ir paaugliams nuo 0 iki 18 metų neištirti. Turimi duomenys pateikiami 4.8, 5.1 ir 5.2 skyriuose, tačiau dozavimo rekomendacijų pateikti negalima. Paxfydos nėra skirtas vaikų populiacijai metastazinio krūties vėžio, kasos adenokarcinomos arba nesmulkialąstelinio plaučių vėžio indikacijai.

Vartojimo metodas
Leiskite paruoštą Paxfydos dispersiją į veną, naudodami infuzinę sistemą, kurioje įtaisytas 15 μm filtras. Suleidus rekomenduojama praplauti intraveninę sistemą 9 mg/ml (0,9 %) natrio chlorido injekciniu tirpalu, taip užtikrinant, kad būtų suleista visa dozė.

Vaistinio preparato ruošimo prieš vartojant instrukcija pateikiama 6.6 skyriuje.

4.3	Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Žindymo laikotarpis (žr. 4.6 skyrių).
· Pacientai, kurių pradinis neutrofilų skaičius yra < 1 500 ląstelių/mm3.

4.4	Specialūs įspėjimai ir atsargumo priemonės

Paxfydos yra su albuminu sujungto paklitakselio nanodalelių vaistinis preparatas, kurio farmakologinės savybės gali iš esmės skirtis, palyginti su kitos sudėties paklitakselio vaistiniais preparatais (žr. 5.1 ir 5.2 skyrius). Šio vaistinio preparato negalima vartoti vietoj kitų paklitakselio vaistinių preparatų arba kartu su jais. 

Padidėjęs jautrumas
Buvo pranešta apie retus sunkių padidėjusio jautrumo reakcijų atvejus, įskaitant labai retus mirtimi pasibaigusių anafilaktinių reakcijų atvejus. Įvykus jautrumo reakcijoms, gydymą šiuo preparatu būtina nedelsiant nutraukti, reikia pradėti simptominį gydymą ir pacientui dar kartą mėginti skirti paklitakselio negalima.

Hematologiniai sutrikimai
Kaulų čiulpų slopinimas (visų pirma neutropenija) gydant su žmogaus serumo albuminu sujungtu nanodalelių paklitakseliu pasireiškia dažnai. Neutropenija yra nuo dozės priklausantis ir dozę ribojantis toksinis poveikis. Gydymo Paxfydos metu reikia dažnai stebėti kraujo kūnelių kiekį. Tolesnių Paxfydos terapijos ciklų pacientams negalima skirti tol, kol neutrofilų skaičius neatsistatys iki > 1 500 ląstelių/mm3, o trombocitų kiekis – iki > 100 000 ląstelių/mm3 (žr. 4.2 skyrių).

Neuropatija
Gydant su žmogaus serumo albuminu sujungto nanodalelių paklitakselio vaistiniu preparatu, dažnai atsiranda sensorinė neuropatija, nors sunkių jos simptomų pasitaiko rečiau. Pasireiškus 1 arba 2 sunkumo laipsnio sensorinei neuropatijai, dozės sumažinti paprastai nereikia.
Kai Paxfydos vartojamas vienas, atsiradus 3 sunkumo laipsnio sensorinei neuropatijai, gydymą būtina sustabdyti, kol būklė pagerės iki 1 arba 2 sunkumo laipsnio, po to visų tolesnių Paxfydos gydymo kursų dozę rekomenduojama sumažinti (žr. 4.2 skyrių). Vartojant Paxfydos kartu su gemcitabinu, jei pasireiškia 3 arba didesnio laipsnio periferinė neuropatija, sustabdykite Paxfydos vartojimą, tęskite gydymą ta pačia gemcitabino doze. Tęskite Paxfydos vartojimą sumažinta doze, kai periferinė neuropatija pagerės iki 0 ar 1 laipsnio (žr. 4.2 skyrių). Vartojant Paxfydos kartu su karboplatina, jei pasireiškia 3 arba didesnio laipsnio periferinė neuropatija, reikia nutraukti gydymą, kol būklė pagerės iki 0 arba 1 sunkumo laipsnio, po to visų tolesnių Paxfydos ir karboplatinos gydymo kursų dozę reikia sumažinti (žr. 4.2 skyrių).

Sepsis
Sepsis nustatytas 5 % pacientų, su neutropenija arba be jos, vartojusių su žmogaus serumo albuminu sujungto nanodalelių paklitakselio kartu su gemcitabinu. Kaip svarbūs prisidedantys veiksniai nustatytos komplikacijos dėl gretutinio kasos vėžio, ypač tulžies latakų nepraeinamumas arba tulžies stento buvimas. Jei pacientas pradeda karščiuoti (nepriklausomai nuo neutrofilų skaičiaus), būtina pradėti gydymą plataus spektro antibiotikais. Esant febriliai neutropenijai, reikia nutraukti Paxfydos ir gemcitabino vartojimą, kol praeis karščiavimas ir ANS bus ≥ 1 500 ląstelių/mm3, tada tęsti gydymą sumažintomis dozėmis (žr. 4.2 skyrių).

Pneumonitas
Pneumonitas pasireiškė 1 % pacientų, kai su žmogaus serumo albuminu sujungtas nanodalelių paklitakselis buvo vartojamas vienas ir 4 % pacientų, kai su žmogaus serumo albuminu sujungtas nanodalelių paklitakselis buvo vartojamas kartu su gemcitabinu. Reikia atidžiai stebėti visus pacientus, ar nepasireiškia pneumonito požymiai ir simptomai. Atmetus galimybę, kad ligą sukėlė infekcija ir diagnozavus pneumonitą, reikia nutraukti gydymą Paxfydos ir gemcitabinu bei nedelsiant pradėti atitinkamą gydymą ir taikyti palaikomąsias priemones (žr. 4.2 skyrių).

Kepenų funkcijos sutrikimas
Kadangi esant kepenų funkcijos sutrikimui gali sustiprėti toksinis paklitakselio poveikis, pacientus, kurių kepenų funkcija sutrikusi, Paxfydos reikia gydyti atsargiai. Pacientams, kurių kepenų funkcija sutrikusi, gali būti didesnė toksinio poveikio, ypač dėl mielosupresijos, rizika; tokius pacientus būtina atidžiai stebėti, ar nepasireiškia gili mielosupresija. 

Paxfydos nerekomenduojama vartoti pacientams, kurių bendras bilirubino kiekis > 5 kartus viršija VNR arba AST kiekis > 10 kartų viršija VNR. Taip pat Paxfydos nerekomenduojama vartoti metastazine kasos adenokarcinoma sergantiems pacientams, kuriems nustatytas vidutinio sunkumo arba sunkus kepenų funkcijos sutrikimas (bendras bilirubino kiekis > 1,5 karto viršija VNR ir AST kiekis ≤ 10 kartų viršija VNR) (žr. 5.2 skyrių).

Toksinis poveikis širdies ir kraujagyslių sistemai
Retai su žmogaus serumo albuminu sujungto nanodalelių paklitakselio vartojantiems pacientams nustatyta stazinio širdies nepakankamumo ir kairiojo skilvelio disfunkcijos atvejų. Dauguma pacientų anksčiau vartojo kardiotoksinių vaistinių preparatų, pvz., antraciklinų arba anksčiau sirgo širdies ligomis. Todėl Paxfydos gydomus pacientus gydytojas privalo budriai stebėti dėl širdies sutrikimų požymių.

CNS metastazės
Su žmogaus serumo albuminu sujungto nanodalelių paklitakselio veiksmingumas ir saugumas pacientams su metastazėmis, išplitusiomis į centrinę nervų sistemą (CNS), nėra nustatytas. CNS metastazės paprastai nėra veiksmingai kontroliuojamos sisteminės chemoterapijos būdu.

Virškinimo trakto sutrikimai
Jei po Paxfydos skyrimo pacientai patiria pykinimą, vėmimą ar viduriavimą, juos galima gydyti įprastiniais antiemetikais ar vidurius kietinančiais vaistiniais preparatais.

Akių sutrikimai
Gauta pranešimų apie cistinės geltonosios dėmės edemos (GDE) atvejus pacientams, gydytiems su žmogaus serumo albuminu sujungtu nanodalelių paklitakseliu. Pacientams, kurių regėjimas sutrikęs, turi būti atliekama skubi ir detali oftalmologinė apžiūra. Diagnozavus GDE, gydymas Paxfydos turi būti nutrauktas ir pradėtas tinkamas gydymas (žr. 4.8 skyrių).

75 metų ir vyresni pacientai
Gydymo su žmogaus serumo albuminu sujungtu nanodalelių paklitakseliu ir gemcitabinu pranašumo, palyginti su gydymu vien gemcitabinu, 75 metų ir vyresniems pacientams nenustatyta. Senyviems žmonėms (≥ 75 metų), vartojusiems su žmogaus serumo albuminu sujungto nanodalelių paklitakselio ir gemcitabino, dažniau nustatyta sunkių nepageidaujamų reakcijų ir nepageidaujamų reakcijų, dėl kurių reikėjo nutraukti gydymą, įskaitant hematologinį toksinį poveikį, periferinę neuropatiją, sumažėjusį apetitą ir dehidrataciją. Reikia atidžiai įvertinti 75 metų ir vyresnių pacientų, kuriems diagnozuota kasos adenokarcinoma, gebėjimą toleruoti Paxfydos vartojimą kartu su gemcitabinu, ypatingą dėmesį skiriant funkcinei būklei, lydinčioms ligoms ir padidėjusiai infekcijų rizikai (žr. 4.2 ir 4.8 skyrius).

Kiti
Nors duomenų nepakanka, kasos adenokarcinoma sergantiems pacientams, kurių CA 19‑9 žymens rodiklis prieš pradedant gydymą su žmogaus serumo albuminu sujungtu nanodalelių paklitakseliu ir gemcitabinu buvo normalus, aiškios naudos ilgalaikio bendro išgyvenamumo požiūriu nenustatyta (žr. 5.1 skyrių).

Erlotinibo negalima skirti kartu su Paxfydos ir gemcitabino deriniu (žr. 4.5 skyrių).

Pagalbinės medžiagos
Šio vaistinio preparato 100 mg yra mažiau kaip 1 mmol (23 mg) natrio, t.y. jis beveik neturi reikšmės.

4.5	Sąveika su kitais vaistiniais preparatais ir kitokia sąveika

Paklitakselio metabolizmą iš dalies katalizuoja citochromo P450 izofermentai CYP2C8 ir CYP3A4 (žr. 5.2 skyrių). Todėl, kadangi farmakokinetinės vaistinių preparatų tarpusavio sąveikos tyrimų neatlikta, reikia atsargiai paklitakselį skirti kartu su vaistais, kurie yra žinomi CYP2C8 arba CYP3A4 fermentų aktyvumo inhibitoriai (pvz., ketokonazolas ir kiti priešgrybeliniai imidazolo preparatai, eritromicinas, fluoksetinas, klopidogrelis, gemfibrozilis, cimetidinas, ritonaviras, sakvinaviras, indinaviras ir nelfinaviras), nes paklitakselio toksiškumas gali padidėti dėl didesnės paklitakselio ekspozicijos. Skirti paklitakselio kartu su kitais vaistiniais preparatais, kurie yra žinomi CYP2C8 arba CYP3A4 fermentų induktoriai (pvz., rifampicinas, karbamazepinas, fenitoinas, efavirenzas, nevirapinas), nerekomenduojama, nes veiksmingumas gali būti mažesnis dėl mažesnės paklitakselio ekspozicijos.

Paklitakselis ir gemcitabinas metabolizuojami skirtingai. Paklitakselio klirensą daugiausiai lemia CYP2C8 ir CYP3A4 sąlygojamas metabolizmas ir tolesnis pašalinimas per tulžį, o gemcitabinas inaktyvuojamas citidino deaminazės ir toliau pašalinamas su šlapimu. Su žmogaus serumo albuminu sujungto nanodalelių paklitakselio ir gemcitabino farmakokinetinė sąveika žmonėms neištirta.

Buvo atliktas su žmogaus serumo albuminu sujungto nanodalelių paklitakselio ir karboplatinos farmakokinetikos tyrimas, kuriame dalyvavo nesmulkialąsteliniu plaučių vėžiu sergantys pacientai. Kliniškai reikšmingos farmakokinetinės su žmogaus serumo albuminu sujungto nanodalelių paklitakselio ir karboplatinos sąveikos nenustatyta.

Paxfydos skirtas monoterapijai gydant krūties vėžį, vartoti kartu su gemcitabinu gydant kasos adenokarcinomą arba kartu su karboplatina gydant nesmulkialąstelinį plaučių vėžį (žr. 4.1 skyrių). Paxfydos negalima vartoti kartu su kitais vaistiniais preparatais nuo vėžio.

Vaikų populiacija
Sąveikos tyrimai atlikti tik suaugusiesiems.

4.6	Vaisingumas, nėštumo ir žindymo laikotarpis

Vyrų ir moterų kontracepcija
Vaisingos moterys turi naudoti veiksmingą kontracepcijos metodą gydymo metu ir mažiausiai šešis mėnesius po paskutinės Paxfydos dozės. Vyrams, turintiems vaisingas partneres, rekomenduojama naudoti veiksmingą kontracepciją, siekiant išvengti moterų apvaisinimo gydymo Paxfydos metu ir mažiausiai tris mėnesius po paskutinės Paxfydos dozės.

Nėštumas
Duomenų apie paklitakselio vartojimą nėštumo metu nepakanka. Įtariama, kad nėštumo metu skiriamas paklitakselis sukelia sunkių apsigimimų. Su gyvūnais atlikti tyrimai parodė toksinį poveikį reprodukcijai (žr. 5.3 skyrių). Vaisingoms moterims prieš pradedant gydymą Paxfydos reikia atlikti nėštumo testą. Paxfydos nėštumo metu vartoti negalima, taip pat negalima skirti veiksmingo kontracepcijos metodo nenaudojančioms vaisingoms moterims, nebent moters klinikinė būklė yra tokia, kad ją būtina gydyti paklitakseliu.

Žindymas
Paklitakselis ir (arba) jo metabolitai išsiskyrė į maitinančių žiurkių pieną (žr. 5.3 skyrių). Nežinoma, ar paklitakselis išsiskiria į gydytos moters pieną. Dėl galimų sunkių nepageidaujamų reakcijų žindomiems kūdikiams, Paxfydos negalima vartoti žindymo metu. Gydymo metu žindymą reikia nutraukti.

Vaisingumas
Su žmogaus serumo albuminu sujungtas nanodalelių paklitakselis žiurkių patinams sukėlė nevaisingumą (žr. 5.3 skyrių). Remiantis su gyvūnais atliktų tyrimų duomenimis, vyrų ir moterų vaisingumas gali sumažėti. Pacientams vyrams prieš gydymo pradžią rekomenduojama pasikonsultuoti dėl spermos konservavimo, nes Paxfydos terapija gali sukelti negrįžtamą nevaisingumą.

4.7	Poveikis gebėjimui vairuoti ir valdyti mechanizmus

Paxfydos gebėjimą vairuoti ir valdyti mechanizmus veikia silpnai arba vidutiniškai. Paxfydos gali sukelti nepageidaujamų reakcijų, pvz., nuovargį (labai dažnas) ir svaigulį (dažnas); tai gali pakenkti Jūsų gebėjimui vairuoti ir valdyti mechanizmus. Pacientus reikia įspėti, kad nevairuotų ir nevaldytų mechanizmų, jei jaučia nuovargį ar svaigulį.

4.8	Nepageidaujamas poveikis

Saugumo duomenų santrauka
Dažniausios kliniškai reikšmingos nepageidaujamos reakcijos, susijusios su žmogaus serumo albuminu sujungto nanodalelių paklitakselio vartojimu, buvo neutropenija, periferinė neuropatija, artralgija/mialgija ir virškinimo trakto sutrikimai.

Nepageidaujamų reakcijų santrauka lentelėje
6 lentelėje išvardytos nepageidaujamos reakcijos, susijusios su žmogaus serumo albuminu sujungto nanodalelių paklitakselio monoterapija įvairiomis dozėmis, esant bet kokioms indikacijoms, klinikinių tyrimų metu (n = 789); su žmogaus albuminu sujungto nanodalelių paklitakselio kartu su gemcitabinu, vartojamų sergant kasos adenokarcinoma III fazės klinikinio tyrimo metu (n = 421); paklitakselio kartu su karboplatina, vartojamų sergant nesmulkialąsteliniu plaučių vėžiu III fazės klinikinio tyrimo metu (n = 514) ir po vaistinio preparato pateikimo į rinką.
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis). Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.

6 lentelė. Nepageidaujamos reakcijos, skiriant su žmogaus serumo albuminu sujungto nanodalelių paklitakselio
	
	Monoterapija
(n = 789)
	Derinio su gemcitabinu terapija
(n = 421)
	Derinio su karboplatina terapija
(n = 514)

	Infekcijos ir infestacijos

	Dažnas:
	Infekcija, šlapimo takų infekcija, folikulitas, viršutinių kvėpavimo takų infekcija, kandidozė, sinusitas 
	Sepsis, pneumonija, burnos kandidozė
	Pneumonija, bronchitas, viršutinių kvėpavimo takų infekcija, šlapimo takų infekcija 

	Nedažnas:
	Sepsis1, neutropeninis sepsis1, pneumonija, burnos kandidozė, nazofaringitas, celiulitas, paprastoji pūslelinė (herpes simplex), virusinė infekcija, juostinė pūslelinė (herpes zoster), grybelinė infekcija, kateterio sukelta infekcija, injekcijos vietos infekcija
	
	Sepsis, burnos kandidozė

	Gerybiniai, piktybiniai ir nepatikslinti navikai (tarp jų cistos ir polipai)

	Nedažnas:
	Naviko nekrozė, metastazių sukeltas skausmas
	
	

	Kraujo ir limfinės sistemos sutrikimai

	Labai dažnas:
	Kaulų čiulpų veiklos slopinimas, neutropenija, trombocitopenija, anemija, leukopenija, limfopenija
	Neutropenija, trombocitopenija, anemija
	Neutropenija3, trombocitopenija3, anemija3, leukopenija3

	Dažnas:
	Febrili neutropenija
	Pancitopenija
	Febrili neutropenija, limfopenija

	Nedažnas:
	
	Trombozinė trombocitopeninė purpura
	Pancitopenija

	Retas:
	Pancitopenija
	
	

	Imuninės sistemos sutrikimai

	Nedažnas:
	Padidėjęs jautrumas
	
	Padidėjęs jautrumas vaistiniam preparatui, padidėjęs jautrumas

	Retas:
	Labai padidėjęs jautrumas1
	
	

	Metabolizmo ir mitybos sutrikimai

	Labai dažnas:
	Anoreksija
	Dehidracija, apetito sumažėjimas, hipokalemija
	Apetito sumažėjimas

	Dažnas:
	Dehidracija, apetito sumažėjimas, hipokalemija
	
	Dehidracija

	Nedažnas:
	Hipofosfatemija, skysčių susilaikymas organizme, hipoalbuminemija, polidipsija, hiperglikemija, hipokalcemija, hipoglikemija, hiponatremija
	
	

	Dažnis nežinomas:
	Naviko lizės sindromas1
	
	

	Psichikos sutrikimai

	Labai dažnas:
	
	Depresija, nemiga
	

	Dažnas:
	Depresija, nemiga, nerimas
	Nerimas
	Nemiga

	Nedažnas:
	Neramumas
	
	

	Nervų sistemos sutrikimai

	Labai dažnas:
	Periferinė neuropatija, neuropatija, hipoestezija, parestezija
	Periferinė neuropatija, svaigulys, galvos skausmas, disgeuzija 
	Periferinė neuropatija

	Dažnas:
	Periferinė sensorinė neuropatija, svaigulys, periferinė motorinė neuropatija, ataksija, galvos skausmas, jutiminiai sutrikimai, mieguistumas, disgeuzija 
	
	Svaigulys, galvos skausmas, disgeuzija 

	Nedažnas:
	Polineuropatija, arefleksija, sinkopė, ortostatinis svaigulys, diskinezija, hiporefleksija, neuralgija, neuropatinis skausmas, drebulys, jutimų praradimas
	VII‑ojo nervo paralyžius
	

	Dažnis nežinomas:
	Dauginių galvinių nervų paralyžius1
	
	

	Akių sutrikimai

	Dažnas:
	Neryškus matymas, padidėjęs ašarojimas, sausų akių sindromas, sausasis keratokonjunktyvitas, madarozė
	Padidėjęs ašarojimas
	Neryškus matymas

	Nedažnas:
	Sumažėjęs regos aštrumas, sutrikusi rega, akių dirginimas, akių skausmas, konjunktyvitas, regėjimo sutrikimai, akių niežėjimas, keratitas
	Cistoidinė geltonosios dėmės edema
	

	Retas:
	Cistinė geltonosios dėmės edema1
	
	

	Ausų ir labirintų sutrikimai

	Dažnas:
	Galvos svaigimas (angl. vertigo)
	
	

	Nedažnas:
	Spengimas ausyse (angl. tinnitus), ausies skausmas
	
	

	Širdies sutrikimai

	Dažnas:
	Aritmija, tachikardija, supraventrikulinė tachikardija
	Stazinis širdies nepakankamumas, tachikardija
	

	Retas:
	Širdies sustojimas, stazinis širdies nepakankamumas, kairiojo skilvelio disfunkcija, atrioventrikulinė blokada1, bradikardija
	
	

	Kraujagyslių sutrikimai

	Dažnas:
	Hipertenzija, limfoedema, paraudimas, karščio pylimas
	Hipotenzija, hipertenzija
	Hipotenzija, hipertenzija

	Nedažnas:
	Hipotenzija, ortostatinė hipotenzija, galūnių šaltumas
	Paraudimas
	Paraudimas

	Retas:
	Trombozė
	
	

	Kvėpavimo sistemos, krūtinės ląstos ir tarpuplaučio sutrikimai

	Labai dažnas:
	
	Dispnėja, kraujavimas iš nosies, kosulys
	Dispnėja

	Dažnas:
	Intersticinis pneumonitas2, dispnėja, kraujavimas iš nosies, ryklės ir gerklų skausmas, kosulys, rinitas, rinorėja
	Pneumonitas, nosies užburkimas
	Atsikosėjimas krauju, kraujavimas iš nosies, kosulys

	Nedažnas:
	Plaučių embolai, plaučių tromboembolija, skystis pleuros ertmėje, fizinio krūvio sukelta dispnėja, prienosiniu ančių gleivinės paburkimas, kvėpavimo garso nusilpimas, produktyvus kosulys, alerginis rinitas, užkimimas, nosies užburkimas, nosies sausumas, gargimas
	Gerklės sausumas, nosies sausumas
	Pneumonitas

	Dažnis nežinomas:
	Balso stygų paralyžius1
	
	

	Virškinimo trakto sutrikimai

	Labai dažnas:
	Viduriavimas, vėmimas, pykinimas, vidurių užkietėjimas, stomatitas
	Viduriavimas, vėmimas, pykinimas, vidurių užkietėjimas, pilvo skausmas, viršutinės pilvo srities skausmas
	Viduriavimas, vėmimas, pykinimas, vidurių užkietėjimas

	Dažnas:
	Gastroezofaginio refliukso liga, dispepsija, pilvo skausmas, vidurių pūtimas, viršutinės pilvo srities skausmas, burnos hipoestezija
	Žarnyno nepraeinamumas, kolitas, stomatitas, burnos sausumas
	Stomatitas, dispepsija, disfagija, pilvo skausmas

	Nedažnas:
	Kraujavimas iš tiesiosios žarnos, disfagija, pilvo pūtimas, liežuvio skausmas (glosodinija), burnos sausumas, dantenų skausmas, laisvi viduriai, ezofagitas, apatinės pilvo srities skausmas, burnos gleivinės išopėjimas, skausmas burnoje
	
	

	Kepenų, tulžies pūslės ir latakų sutrikimai

	Dažnas:
	
	Cholangitas
	Hiperbilirubinemija

	Nedažnas:
	Hepatomegalija
	
	

	Odos ir poodinio audinio sutrikimai

	Labai dažnas:
	Alopecija, bėrimas
	Alopecija, bėrimas
	Alopecija, bėrimas

	Dažnas:
	Niežėjimas, odos sausumas, nagų sutrikimai, eritema, nagų pigmentacija ir (arba) spalvos pokyčiai, padidėjusi odos pigmentacija, onicholizė, nagų pakitimai
	Niežėjimas, odos sausumas, nagų sutrikimai
	Niežėjimas, nagų sutrikimai

	Nedažnas:
	Jautrumo šviesai reakcija, urtikarija, odos skausmas, bendras niežulys, niežtintis bėrimas, odos sutrikimas, pigmentacijos sutrikimas, hiperhidrozė, onichomadezė, eriteminis bėrimas, generalizuotas bėrimas, dermatitas, naktinis prakaitavimas, makulopapulinis bėrimas, vitiligas, hipotrichozė, nagų guolio skausmingumas, nagų diskomfortas, bėrimas dėmėmis, bėrimas papulėmis, odos pažeidimas, veido paburkimas
	
	Odos lupimasis, alerginis dermatitas, dilgėlinė

	Labai retas:
	Stivenso-Džonsono sindromas1, toksinė epidermio nekrolizė1
	
	

	Dažnis nežinomas:
	Delnų ir padų eritrodizestezijos sindromas1, 4, skleroderma1
	
	

	Skeleto, raumenų ir jungiamojo audinio sutrikimai

	Labai dažnas:
	Artralgija, mialgija
	Artralgija, mialgija, skausmas galūnėse
	Artralgija, mialgija

	Dažnas:
	Nugaros skausmas, skausmas galūnėse, kaulų maudimas, mėšlungis, galūnių skausmas
	Raumenų silpnumas, kaulų maudimas
	Nugaros skausmas, skausmas galūnėse, skeleto ir raumenų skausmas

	Nedažnas:
	Krūtinės ląstos skausmas, raumenų silpnumas, kaklo skausmas, skausmas kirkšnių srityje, mėšlungis, raumenų ir kaulų skausmas, skausmas pilvo šone, galūnių diskomfortas, raumenų silpnumas
	
	

	Inkstų ir šlapimo takų sutrikimai

	Dažnas:
	
	Ūminis inkstų nepakankamumas
	

	Nedažnas:
	Hematurija, dizurija, poliakiurija, nikturija, poliurija, šlapimo nelaikymas
	Hemolizinis ureminis sindromas
	

	Lytinės sistemos ir krūties sutrikimai

	Nedažnas:
	Krūtų skausmas
	
	

	Bendrieji sutrikimai ir vartojimo vietos pažeidimai

	Labai dažnas:
	Nuovargis, astenija, pireksija
	Nuovargis, astenija, pireksija, periferinė edema, šaltkrėtis
	Nuovargis, astenija, periferinė edema

	Dažnas:
	Negalavimas, letargija, silpnumas, periferinė edema, gleivinės uždegimas, skausmas, stingulys, edema, pablogėjusi funkcinė būklė, skausmas krūtinės srityje, į gripą panašūs simptomai, hiperpireksija (smarkus karščiavimas)
	Reakcijos infuzijos vietoje
	Karščiavimas, krūtinės skausmas

	Nedažnas:
	Diskomfortas krūtinės srityje, eisenos sutrikimai, pabrinkimas, injekcijos vietos reakcijos
	
	Gleivinės uždegimas, ekstravazacija infuzijos vietoje, uždegimas infuzijos vietoje, bėrimas infuzijos vietoje

	Retas:
	Ekstravazacija
	
	

	Tyrimai

	Labai dažnas:
	
	Sumažėjęs svoris, padidėjęs alanino aminotransferazės aktyvumas
	

	Dažnas:
	Svorio sumažėjimas, alanino aminotransferazės aktyvumo padidėjimas, aspartato aminotransferazės aktyvumo padidėjimas, hematokrito rodiklio sumažėjimas, eritrocitų skaičiaus sumažėjimas, kūno temperatūros pakilimas, gama gliutamiltransferazės aktyvumo padidėjimas, šarminės fosfatazės aktyvumo kraujyje padidėjimas
	Padidėjęs aspartataminotransferazės aktyvumas, padidėjęs bilirubino kiekis kraujyje, padidėjęs kreatinino kiekis kraujyje
	Sumažėjęs svoris. padidėjęs alanininės aminotransferazės aktyvumas, padidėjęs aspartato aminotransferazės aktyvumas, padidėjęs šarminės fosfatazės aktyvumas kraujyje,

	Nedažnas:
	Kraujospūdžio padidėjimas, svorio padidėjimas, laktatdehidrogenazės aktyvumo kraujyje padidėjimas, kreatinino kiekio kraujyje padidėjimas, gliukozės kiekio kraujyje padidėjimas, fosforo kiekio kraujyje padidėjimas, kalio kiekio kraujyje sumažėjimas, bilirubino kiekio padidėjimas
	
	

	Sužalojimai, apsinuodijimai ir procedūrų komplikacijos

	Nedažnas:
	Kontūzija
	
	

	Retas:
	Spindulinio gydymo sukeltų reakcijų atsinaujinimo fenomenas, spindulinio gydymo sukeltas pneumonitas
	
	


1 Kaip nustatyta stebėjimo laikotarpiu po su žmogaus serumo albuminu sujungto nanodalelių paklitakselio pateikimo į rinką.
2 Pneumonito dažnis apskaičiuotas naudojant jungtinius duomenis apie 1 310 pacientų, klinikinių tyrimų metu vartojusių vien su žmogaus serumo albuminu sujungto nanodalelių paklitakselio krūties vėžio ir kitoms indikacijoms.
3 Remiantis laboratorinių duomenų vertinimais: didžiausias mielosupresijos laipsnis (gydyta populiacija).
4 Kai kuriems pacientams, anksčiau vartojusiems kapecitabino.

Atrinktų nepageidaujamų reakcijų apibūdinimas
Šiame skyriuje išvardytos dažniausios ir svarbiausios nepageidaujamos reakcijos, susijusios su žmogaus serumo albuminu sujungtu nanodalelių paklitakseliu.

Nepageidaujamos reakcijos buvo vertinamos 229 išplitusiu krūties vėžiu sergantiems pacientams, kuriems kartą kas tris savaites buvo skiriama 260 mg/m2 su žmogaus serumo albuminu sujungto nanodalelių paklitakselio III fazės pagrindinio klinikinio tyrimo metu (su žmogaus serumo albuminu sujungto nanodalelių paklitakselio monoterapija).

Nepageidaujamos reakcijos buvo vertinamos 421 metastazavusiu kasos vėžiu sergančiam pacientui, gydytam su žmogaus serumo albuminu sujungtu nanodalelių paklitakseliu kartu su gemcitabinu, (125 mg/m2 su žmogaus serumo albuminu sujungto nanodalelių paklitakselio kartu su gemcitabinu skiriant 1 000 mg/m2 1‑ąją, 8‑ąją ir 15‑ąją kiekvieno 28 dienų ciklo) ir 402 pacientams, gydytiems vien gemcitabinu, kuriems buvo taikomas pirmaeilis sisteminis metastazavusios kasos adenokarcinomos gydymas (su žmogaus serumo albuminu sujungtas nanodalelių paklitakselis / gemcitabinas).

Nepageidaujamos reakcijos buvo vertinamos 514 nesmulkialąsteliniu plaučių vėžiu sergantiems pacientams, gydomiems su žmogaus serumo albuminu sujungtu nanodalelių paklitakseliu kartu su karboplatina (100 mg/m2 su žmogaus serumo albuminu sujungto nanodalelių paklitakselio skiriant 1‑ąją, 8‑ąją ir 15‑ąją kiekvieno 21  dienų ciklo dieną ir karboplatina skiriant 1-ąją kiekvieno ciklo dieną) III fazės atsitiktinių imčių, kontroliuojamo klinikinio tyrimo metu (su žmogaus serumo albuminu sujungtas nanodalelių paklitakselis / karboplatina). Paciento praneštas taksanų toksinis poveikis buvo vertinamas naudojant Funkcinio vėžio gydymo vertinimo (angl. Functional Assessment of Cancer Therapy, FACT) - taksanų klausimyno 4 poskales. Naudojant kartotinę išsamią analizę, 3 iš 4 poskalių (periferinės neuropatijos, skausmingų plaštakų / pėdų ir klausos) rezultatai buvo palankūs su žmogaus serumo albuminu sujungtam nanodalelių paklitakseliui ir karboplatinai (p ≤ 0,002). Kitos poskalės (edemos) rezultatai skirtumų tarp gydymo grupių neparodė.

Infekcijos ir infestacijos
Su žmogaus serumo albuminu sujungtas nanodalelių paklitakselis ir gemcitabinas
Sepsis nustatytas 5 % pacientų, kuriems buvo arba nebuvo diagnozuota neutropenija, vartojusių su žmogaus serumo albuminu sujungto nanodalelių paklitakselio kartu su gemcitabinu atliekant kasos adenokarcinomos klinikinį tyrimą. Iš 22 sepsio atvejų, nustatytų pacientams, gydomiems su žmogaus serumo albuminu sujungtu nanodalelių paklitakseliu kartu su gemcitabinu, 5 atvejai baigėsi mirtini. Kaip svarbūs prisidedantys veiksniai nustatytos komplikacijos dėl gretutinio kasos vėžio, ypač tulžies latakų nepraeinamumas arba tulžies stento buvimas. Jei pacientas pradeda karščiuoti (nepriklausomai nuo neutrofilų skaičiaus), pradėkite gydymą plataus spektro antibiotikais. Esant febriliai neutropenijai, reikia nutraukti Paxfydos ir gemcitabino vartojimą, kol praeis karščiavimas ir ANS bus ≥  1 150 ląstelių/mm3, tada tęsti gydymą sumažintomis dozėmis (žr. 4.2 skyrių). 

Kraujo ir limfinės sistemos sutrikimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Metastazavusiu krūties vėžiu sergančioms pacientėms neutropenija buvo svarbiausia reikšminga hematologinė toksinio poveikio reakcija (nustatyta 79 % pacientų); ji buvo greitai išgydyta ir priklausė nuo dozės, leukopenija buvo nustatyta 71 % pacientų. 4 sunkumo laipsnio neutropenija (< 500 ląstelių/mm3) pasireiškė 9 % pacientų, gydytų su žmogaus serumo albuminu sujungtu nanodalelių paklitakseliu. Febrili neutropenija pasireiškė keturiems su žmogaus serumo albuminu sujungtu nanodalelių paklitakseliu gydomiems pacientams. Anemija (Hb < 10 g/dl) buvo nustatyta 46 % su žmogaus serumo albuminu sujungtu nanodalelių paklitakseliu gydomų pacientų, tarp jų trys atvejai buvo sunkūs (Hb < 8 g/dl). Limfopenija buvo nustatyta 45 % pacientų.

Su žmogaus serumo albuminu sujungtas nanodalelių paklitakselis ir gemcitabinas
7 lentelėje nurodytas laboratoriniais tyrimais aptiktų hematologinių pakitimų dažnis ir sunkumas pacientams, gydytiems su žmogaus serumo albuminu sujungtu nanodalelių paklitakseliu kartu su gemcitabinu arba vien gemcitabinu.

7 lentelė. Kasos adenokarcinomos tyrimo metu laboratoriniais tyrimais aptikti hematologiniai pakitimai
	
	Su žmogaus serumo albuminu sujungtas nanodalelių paklitakselis (125 mg/m2)/ gemcitabinas
	Gemcitabinas

	
	1‑4 laipsnis (%)
	3‑4 laipsnis (%)
	1‑4 laipsnis (%)
	3‑4 laipsnis (%)

	Anemijaa,b
	97
	13
	96
	12

	Neutropenija a,b
	73
	38
	58
	27

	Trombocitopenijab,c
	74
	13
	70
	9


a su žmogaus serumo albuminu sujungtu nanodalelių paklitakseliu /gemcitabinu gydytoje grupėje vertinti 405 pacientai
b gemcitabinu gydytoje grupėje vertinti 388 pacientai
c su žmogaus serumo albuminu sujungtu nanodalelių paklitakseliu /gemcitabinu gydytoje grupėje vertinti 404 pacientai

Su žmogaus serumo albuminu sujungtas nanodalelių paklitakselis ir karboplatina
Anemija ir trombocitopenija dažniau nustatyta su žmogaus serumo albuminu sujungto nanodalelių paklitakselio ir karboplatinos nei Taxol ir karboplatinos grupėje (atitinkamai 54 % palyginti su 28 % ir 45 % palyginti su 27 %).

Nervų sistemos sutrikimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Neurotoksinio poveikio su žmogaus serumo albuminu sujungtu nanodalelių paklitakseliu gydomiems pacientams dažnumas ir sunkumas daugiausiai priklausė nuo dozės. Periferinė neuropatija (daugiausia 1 ir 2 sunkumo laipsnio sensorinė neuropatija) pasireiškė 68 % su žmogaus serumo albuminu sujungtu nanodalelių paklitakseliu gydomų pacientų, iš jų 10 % buvo nustatytas 3 sunkumo laipsnis, 4 sunkumo laipsnio atvejų nenustatyta.

Su žmogaus serumo albuminu sujungtas nanodalelių paklitakselis ir gemcitabinas
Pacientams, gydytiems su žmogaus serumo albuminu sujungtu nanodalelių paklitakseliu kartu su gemcitabinu, laiko iki 3 sunkumo laipsnio periferinės neuropatijos pirmojo pasireiškimo mediana buvo 140 dienų. Laiko iki pagerėjimo mažiausiai 1 sunkumo laipsniu mediana buvo 21 diena, laiko iki periferinės neuropatijos pagerėjimo nuo 3 sunkumo laipsnio iki 0 ar 1 sunkumo laipsnio mediana buvo 29 dienos. Iš pacientų, kuriems gydymas buvo nutrauktas dėl periferinės neuropatijos, 44 % (31 iš 70 pacientų) galėjo tęsti gydymą su žmogaus serumo albuminu sujungtu nanodalelių paklitakseliu sumažinta doze. Nė vienam pacientui, gydytam su žmogaus serumo albuminu sujungtu nanodalelių paklitakseliu kartu su gemcitabinu, nebuvo diagnozuota 4 sunkumo laipsnio periferinė neuropatija.

Su žmogaus serumo albuminu sujungtas nanodalelių paklitakselis ir karboplatina
Su žmogaus serumo albuminu sujungtu nanodalelių paklitakseliu ir karboplatina gydomiems nesmulkialąsteliniu plaučių vėžiu sergantiems pacientams laiko mediana iki pirmojo 3 sunkumo laipsnio su gydymu susijusios periferinės neuropatijos pasireiškimo buvo 121 diena, laiko mediana iki su gydymu susijusios periferinės neuropatijos pagerėjimo nuo 3 sunkumo laipsnio iki 1 sunkumo laipsnio buvo 38 dienos. Nė vienam su žmogaus serumo albuminu sujungto nanodalelių paklitakselio ir karboplatinos vartojusiam pacientui nepasireiškė 4 laipsnio periferinė neuropatija.

Akių sutrikimai
Stebėjimo laikotarpiu po paklitakselio pateikimo į rinką, gydymo su žmogaus serumo albuminu sujungtu nanodalelių paklitakseliu metu nustatyti reti dėl cistinės geltonosios dėmės edemos sumažėjusio regėjimo aštrumo atvejai (žr. 4.4 skyrių).

Kvėpavimo sistemos, krūtinės ląstos ir tarpuplaučio sutrikimai
Su žmogaus serumo albuminu sujungtas nanodalelių paklitakselis ir gemcitabinas
Pneumonitas nustatytas 4 % pacientų, vartojusių su žmogaus serumo albuminu sujungto nanodalelių paklitakselio kartu su gemcitabinu. 2 iš 17 pneumonito atvejų, nustatytų pacientams, gydytiems su žmogaus serumo albuminu sujungtu nanodalelių paklitakseliu kartu su gemcitabinu, baigėsi mirtimi. Reikia atidžiai stebėti, ar pacientams nepasireiškia pneumonito požymiai ir simptomai. Atmetus galimybę, kad ligą sukėlė infekcija ir diagnozavus pneumonitą, reikia nutraukti gydymą Paxfydos ir gemcitabinu bei nedelsiant pradėti atitinkamą gydymą ir taikyti palaikomąsias priemones (žr. 4.2 skyrių).

Virškinimo trakto sutrikimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Pykinimas pasireiškė 29 % pacientų, o viduriavimas – 25 % pacientų.

Odos ir poodinio audinio sutrikimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Nuplikimas buvo nustatytas > 80 % pacientų, gydytų su žmogaus serumo albuminu sujungtu nanodalelių paklitakseliu. Dauguma nuplikimo reiškinių pasireiškė praėjus mažiau nei mėnesiui nuo gydymo su žmogaus serumo albuminu sujungtu nanodalelių paklitakseliu pradžios. Daugumai pacientų, kuriems pasireiškia nuplikimas, tikėtinas sunkus, ≥ 50 % plaukų slinkimas.

Skeleto, raumenų ir jungiamojo audinio sutrikimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Artralgija pasireiškė 32 % su žmogaus serumo albuminu sujungtu nanodalelių paklitakseliu gydytų pacientų ir 6 % atvejų buvo sunkios formos. Mialgija pasireiškė 24 % su žmogaus serumo albuminu sujungtu nanodalelių paklitakseliu gydytų pacientų ir 7 % atvejų buvo sunkios formos. Simptomai paprastai buvo laikini, daugiausia pasireiškė trijų parų laikotarpiu po su žmogaus serumo albuminu sujungto nanodalelių paklitakselio infuzijos ir išnyko per savaitę.

Bendrieji sutrikimai ir vartojimo vietos pažeidimai
Su žmogaus serumo albuminu sujungto nanodalelių paklitakselio monoterapija sergant metastazavusiu krūties vėžiu
Astenija ir (arba) nuovargis buvo nustatytas 40 % pacientų.

Vaikų populiacija
Tyrime dalyvavo 106 pacientai, iš kurių 104 buvo vaikai nuo 6 mėnesių iki 18 metų (žr. 5.1 skyriuje). Kiekvienam pacientui pasireiškė mažiausiai 1 nepageidaujama reakcija. Dažniausiai pasireiškusios nepageidaujamos reakcijos buvo neutropenija, anemija, leukopenija ir pireksija. Sunkios nepageidaujamos reakcijos, pasireiškusios daugiau kaip 2 pacientams buvo pireksija, nugaros skausmai, periferinė edema ir vėmimas. Naujų saugumo signalų ribotam vaikų, gydytų su žmogaus serumo albuminu sujungtu nanodalelių paklitakseliu, skaičiui neidentifikuota. Saugumo profilis panašus į suaugusiųjų populiacijos.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Priešnuodis, perdozavus paklitakselio, nežinomas. Vaistinio preparato perdozavus, pacientą būtina atidžiai prižiūrėti. Dėmesį reikia sutelkti į svarbiausių tikėtinų toksinio poveikio reakcijų, būtent kaulų čiulpų slopinimo, mukozito ir periferinės neuropatijos, gydymą.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – antineoplastiniai vaistiniai preparatai, augaliniai alkaloidai ir kiti natūralūs preparatai, taksanai, ATC kodas – L01CD01.

Veikimo mechanizmas
Paklitakselis yra mikrovamzdelių inhibitorius, kuris skatina mikrovamzdelių susidarymą iš tubulino dimerų ir stabilizuoja mikrovamzdelius neleisdamas jiems depolimerizuotis. Šis stabilumas sąlygoja normalios dinamikos reorganizacijos, būtinos ląstelių interfazei ir funkcijoms mitozei funkcijoms, slopinimą. Be to, paklitakselis stimuliuoja nenormalių mikrovamzdelių verpsčių, arba „ryšulėlių“, susidarymą ląstelės ciklo metu, o mitozės metu – daugybinių mikrovamzdelių žvaigždžių susidarymą.

Paxfydos sudėtyje yra žmogaus kraujo serumo albumino ir paklitakselio maždaug 130 nm dydžio nanodalelių, kuriose paklitakselis yra nekristalinės amorfinės būsenos. Suleidus vaistinio preparato į veną, nanodalelės greitai disocijuojasi į tirpius, maždaug 10 nm dydžio su albuminu sujungto paklitakselio kompleksus. Žinoma, kad albuminas dalyvauja kraujo plazmos komponentų transcitozės proceso metu, be to, in vitro tyrimų metu nustatyta, kad albumino buvimas paklitakselio vaistiniame preparate stimuliuoja paklitakselio pernašą per endotelio ląsteles. Spėjama, kad šią sustiprintą transendotelinę kaveolinę pernašą sąlygoja gp-60 albumino receptorius ir kad paklitakselis daugiau kaupiasi naviko srityje dėl albuminą sujungiančio baltymo rūgštinio cisteino prisotinto sekrecijos baltymo (SPARC).

Klinikinis veiksmingumas ir saugumas
Krūties vėžys
Su žmogaus serumo albuminu sujungto nanodalelių paklitakselio vartojimas išplitusiam krūties vėžiui gydyti yra grindžiamas 106 pacientų tyrimo duomenimis, sukauptais dviejų atvirų vienos gydymo grupės klinikinių tyrimų metu, ir 454 pacientų, gydytų III fazės atsitiktinių imčių lyginamojo klinikinio tyrimo metu, duomenimis. Ši informacija pateikiama toliau.

Atviri vienos gydymo grupės klinikiniai tyrimai
Vieno tyrimo metu 30 minučių trukmės 175 mg/m2 su žmogaus serumo albuminu sujungto nanodalelių paklitakselio infuzija buvo skiriama 43 pacientams, sergantiems išplitusiu krūties vėžiu. Antrojo tyrimo metu 63 pacientams, sergantiems išplitusiu krūties vėžiu, 30 minučių trukmės infuzijos būdu buvo skiriama 300 mg/m2 dozė. Pacientai buvo gydomi be išankstinio medikamentinio gydymo steroidais ir be planuojamo G-KSF skyrimo. Gydymo kursai buvo skiriami kas 3 savaites. Gydomojo atsako dažnis tarp visų pacientų buvo atitinkamai 39,5 % (95 % PI: 24,9 %‑54,2 %) ir 47,6 % (95 % PI: 35,3 %‑60,0 %). Laiko iki ligos progresavimo mediana buvo 5,3 mėnesio (175 mg/m2; 95 % PI: 4,6‑6,2 mėnesio) ir 6,1 mėnesio (300 mg/m2; 95 % PI: 4,2‑9,8 mėnesio).

Atsitiktinių imčių lyginamasis tyrimas
Šis daugiacentris tyrimas buvo atliktas dalyvaujant išplitusiu krūties vėžiu sergantiems pacientams, kuriems kas 3 savaites buvo taikoma vieno preparato paklitakselio chemoterapija skiriant 3 valandų trukmės 175 mg/m2 tirpiklių pagrindo su žmogaus serumo albuminu sujungto nanodalelių paklitakselio infuzijas su premedikacija padidėjusiam jautrumui išvengti (n = 225) arba skiriant 30 minučių trukmės 260 mg/m2 paklitakselio infuzijas be premedikacijos (n = 229).

Įtraukimo į tyrimą metu šešiasdešimt keturių procentų pacientų funkcinė onkologinė būklė buvo pablogėjusi (1 arba 2 lygis pagal ECOG skalę), 79 % buvo nustatytos metastazės vidaus organuose, o 76 % metastazės buvo išplitusios į daugiau (>) kaip 3 vietas. Keturiolika procentų pacientų anksčiau nebuvo gydyti chemoterapija, 27 % buvo taikyta tik adjuvantinė chemoterapija, chemoterapija taikyta 40 % tik esant metastazių, o 19 % taikyta tiek išplitusiai ligai gydyti, tiek kaip adjuvantinė terapija. Penkiasdešimt devyniems procentams pacientų tiriamasis vaistinis preparatas buvo skiriamas kaip antros eilės arba tolesnė kaip antros eilės terapija. Septyniasdešimt septyni procentai pacientų anksčiau buvo vartoję antraciklinų grupės preparatus.

Toliau pateikiami bendro atsako dažnio rezultatai, laiko iki ligos progresavimo, išgyvenamumo neprogresuojant ligai ir išgyvenamumo rodikliai pacientams, kuriems buvo skiriama vėlesnė (> 1‑oji) negu pirmos eilės terapija.

8 lentelė. Bendro gydymo atsako dažnio, laiko iki ligos progresavimo medianos ir išgyvenamumo ligai neprogresuojant rodikliai pagal tyrėjo įvertinimą
	Veiksmingumo kintamieji
	Su žmogaus serumo albuminu sujungtas nanodalelių paklitakselis
(260 mg/m2)
	Tirpiklių pagrindo paklitakselis
(175 mg/m2)
	p reikšmė

	Atsako dažnis [95 % PI] (%)

	> 1-osios eilės terapija
	26,5 [18,98; 34,05] (n = 132)
	13,2 [7,54; 18,93] (n = 136)
	0,006a

	*Laiko iki ligos progresavimo mediana [95 % PI] (savaitės)

	> 1-osios eilės terapija
	20,9 [15,7; 25,9] (n = 131)
	16,1 [15,0; 19,3] (n = 135)
	0,011b

	*Išgyvenamumo ligai neprogresuojant mediana [95 % PI] (savaitės)

	> 1-osios eilės terapija
	20,6 [15,6; 25,9] (n = 131)
	16,1 [15,0; 18,3] (n = 135)
	0,010b

	*Išgyvenamumas [95 % PI] (savaitės)

	> 1-osios eilės terapija
	56,4 [45,1; 76,9] (n = 131)
	46,7 [39,0; 55,3] (n = 136)
	0,020b


*Šie rodikliai yra pagrįsti klinikinio tyrimo ataskaitos duomenimis: CA012-0 priedas, galutinis tekstas patvirtintas 2005 m. kovo 23 d.
a Chi kvadrato kriterijus
b Log-rank testas

Buvo įvertintas dviejų šimtų dvidešimt devynių pacientų, gydytų su žmogaus serumo albuminu sujungtu nanodalelių paklitakseliu randomizuoto, kontroliuojamo klinikinio tyrimo metu, vartojimo saugumas. Paklitakselio neurotoksinis poveikis buvo vertinamas pagal pacientų, sergančių 3 sunkumo laipsnio periferine neuropatija, būklės pagerėjimą vienu sunkumo laipsniu bet kuriuo gydymo laikotarpio metu. Dėl bendro su žmogaus serumo albuminu sujungto nanodalelių paklitakselio toksinio poveikio natūrali periferinės neuropatijos eiga grįžtant į pradinę būklę po > 6 gydymo kursų nebuvo vertinama ir kol kas nenustatyta.

Kasos adenokarcinoma
Buvo atliktas daugiacentris, daugiatautis, atsitiktinių imčių atvirasis tyrimas, kuriame dalyvavo 861 pacientas, siekiant palyginti gydymą su žmogaus serumo albuminu sujungtu nanodalelių paklitakseliu kartu su gemcitabinu ir vien gemcitabinu, taikant pirmaeilį gydymą pacientams, kuriems diagnozuota metastazavusi kasos adenokarcinoma. Pacientams (N = 431) intravenine infuzija per 30‑40 minučių buvo suleidžiama 125 mg/m2 su žmogaus serumo albuminu sujungto nanodalelių paklitakselio dozė, po to intravenine infuzija per 30‑40 minučių buvo suleidžiama 1 000 mg/m2 gemcitabino dozė 1‑ąją, 8‑ąją ir 15‑ąją kiekvieno 28 dienų ciklo dienomis. Lyginamuoju preparatu gydytų tiriamųjų grupėje gydymas vien gemcitabinu buvo skiriamas pacientams (N = 430) taikant rekomenduojamas dozes ir gydymo režimą. Gydymas buvo skiriamas, iki ligos progresavimo arba nepriimtino toksinio poveikio pasireiškimo. Iš 431 paciento, kuriam diagnozuota kasos adenokarcinoma, kuriam atsitiktinių imčių būdu buvo skirta vartoti su žmogaus serumo albuminu sujungto nanodalelių paklitakselio kartu su gemcitabinu, dauguma (93 %) buvo baltieji, 4 % buvo juodaodžiai ir 2 % buvo azijiečiai. Pagal Karnovskio indeksą 16 % pacientų funkcinė būklė įvertinta 100 balų; 42 % – 90 balų; 35 % – 80 balų; 7 % – 70 balų ir < 1 % pacientų – mažiau nei 70 balų. Pacientai, kuriems yra didelė širdies ir kraujagyslių ligų rizika, kuriems anksčiau pasireiškė periferinių arterijų liga ir (arba) jungiamojo audinio sutrikimai ir (arba) intersticinė plaučių liga, į šį tyrimą įtraukti nebuvo.

Pacientams skiriamo gydymo trukmės mediana buvo 3,9 mėnesio su žmogaus serumo albuminu sujungto nanodalelių paklitakselio ir gemcitabino derinio grupėje bei 2,8 mėnesio gemcitabino grupėje. 32 % pacientų su žmogaus serumo albuminu sujungto nanodalelių paklitakselio ir gemcitabino derinio grupėje, palyginti su 15 % pacientų gemcitabino grupėje, buvo gydomi 6 mėnesius arba ilgiau. Gydytai populiacijai santykinio gemcitabino dozės intensyvumo mediana buvo 75 % su žmogaus serumo albuminu sujungto nanodalelių paklitakselio ir gemcitabino derinio grupėje bei 85 % gemcitabino grupėje. Santykinio su žmogaus serumo albuminu sujungto nanodalelių paklitakselio dozės intensyvumo mediana buvo 81 %. Skiriamos kaupiamosios gemcitabino dozės mediana didesnė buvo su žmogaus serumo albuminu sujungto nanodalelių paklitakselio ir gemcitabino derinio grupėje (11 400 mg/m2) nei gemcitabino grupėje (9 000 mg/m2).

Pirminė veiksmingumo vertinamoji baigtis buvo bendras išgyvenamumas (BI). Pagrindinės antrinės veiksmingumo vertinamosios baigtys buvo išgyvenamumas ligai neprogresuojant (angl. progression-free survival, PFS) ir bendras atsako dažnis (angl. overall response rate, ORR), kurios buvo vertinamos atliekant nepriklausomą, centrinę, aklą radiologinę analizę pagal RECIST rekomendacijas (1.0 versiją).

9 lentelė. Veiksmingumo rezultatai, gauti atliekant atsitiktinių imčių tyrimą, kuriame dalyvavo pacientai, kuriems diagnozuota kasos adenokarcinoma (ketinama gydyti populiacija)
	
	Su žmogaus serumo albuminu sujungtas nanodalelių paklitakselis (125 mg/m2)/gemcitabinas (N=431)
	Gemcitabinas (N=430)

	Bendras išgyvenamumas

	Mirčių skaičius (%)
	333 (77)
	359 (83)

	Bendro išgyvenamumo mediana, mėnesiai (95 % PI)
	8,5 (7,89; 9,53)
	6,7 (6,01; 7,23)

	SRA+G/G (95 % PCI)a
	0,72 (0,617; 0,835)

	P vertėb
	< 0,0001

	Išgyvenamumo dažnis  % (95 % PI) po
	
	

	1 metų
	35 % (29,7; 39,5)
	22 % (18,1; 26,7)

	2 metų
	9 % (6,2; 13,1)
	4 % (2,3; 7,2)

	75-os procentilės bendras išgyvenamumas (mėnesiai)
	14,8
	11,4

	Išgyvenamumas ligai neprogresuojant

	Mirtis arba ligos progresavimas, n (%)
	277 (64)
	265 (62)

	Išgyvenamumo ligai neprogresuojant mediana, mėnesiai (95 % PI)
	5,5 (4,47; 5,95)
	3,7 (3,61; 4,04)

	SRA+G/G (95 % PI)a
	0,69 (0,581; 0,821)

	P vertėb
	< 0,0001

	Bendras atsako dažnis

	Patvirtintas visiškas ar dalinis atsakas, n (%)
	99 (23)
	31 (7)

	95 % PI
	19,1; 27,2
	5,0; 10,1

	pA+G/pG (95 % PI)
	3,19 (2,178; 4,662)

	P vertė (Chi kvadratinis testas)
	< 0,0001


PI = pasikliautinasis intervalas, SRA+G/G = su žmogaus serumo albuminu sujungto nanodalelių paklitakselio ir gemcitabino derinio/gemcitabino santykinė rizika, pA+G/pG = su žmogaus serumo albuminu sujungto nanodalelių paklitakselio ir gemcitabino derinio/gemcitabino atsako dažnio santykis
a stratifikuotas Kokso proporcingosios rizikos modelis
b stratifikuotas Log-rank testas, stratifikuotas pagal geografinį regioną (Šiaurės Amerika plg. su kitais), Karnovskio funkcinės būklės indeksas (angl. Karnofsky performance score, KPS) (70‑80 plg. su 90‑100) ir kepenų metastazių buvimas („taip“ plg. su „ne“).

Nustatytas statistiškai reikšmingas BI pagerėjimas pacientams, gydytiems su žmogaus serumo albuminu sujungto nanodalelių paklitakselio ir gemcitabino deriniu plg. su vien gemcitabinu: BI mediana padidėjo 1,8 mėnesio, mirties rizika sumažėjo iš viso 28 %, 1 metų išgyvenamumo dažnis padidėjo 59 %, 2 metų išgyvenamumo dažnis padidėjo 125 %.

1 pav. Bendro išgyvenamumo Kaplano-Mejerio kreivė (ketinama gydyti populiacija)

[image: ]

Geresnis gydymo poveikis BI nustatytas su žmogaus serumo albuminu sujungto nanodalelių paklitakselio ir gemcitabino derinio grupėje daugumoje iš anksto nurodytų pogrupių (įskaitant lytį, KPS, geografinį regioną, pirminę kasos vėžio vietą, diagnozės stadiją, kepenų metastazių buvimą, peritoninės karcinomatozės buvimą, anksčiau atliktą Whipple procedūrą, tulžies stento buvimą pradinio įvertinimo metu, plaučių metastazių buvimą ir vietų su metastazėmis skaičių). ≥ 75 metų pacientams su žmogaus serumo albuminu sujungto nanodalelių paklitakselio ir gemcitabino derinio bei gemcitabino grupėse išgyvenamumo santykinė rizika (SR) buvo 1,08 (95 % PI 0,653; 1,797). Pacientams, kurių pradinis CA 19‑9 rodiklis buvo normalus, išgyvenamumo SR buvo 1,07 (95 % PI 0,692; 1,661). 

Nustatytas statistiškai reikšmingas PFS pagerėjimas pacientams, gydytiems su žmogaus serumo albuminu sujungto nanodalelių paklitakselio ir gemcitabino deriniu plg. su vien gemcitabinu: PFS mediana padidėjo 1,8 mėnesio.

Nesmulkialąstelinis plaučių vėžys
Buvo atliktas daugiacentris, atsitiktinių imčių, atvirasis tyrimas, kuriame dalyvavo 1 052 IIIb/IV stadijos nesmulkialąsteliniu plaučių vėžiu sergantys pacientai. Tyrimo metu buvo lyginamas su žmogaus serumo albuminu sujungto nanodalelių paklitakselio vartojimas kartu su karboplatina ir tirpiklio pagrindo paklitakselio vartojimas kartu su karboplatina pirmaeiliam pacientų, sergančių pažengusiu nesmulkialąsteliniu plaučių vėžiu, gydymui. Daugiau nei 99 % pacientų funkcinė būklė buvo 0 arba 1 pagal Rytų kooperatinės onkologijos grupės ECOG (angl. Eastern Cooperative Oncology Group) skalę. Pacientai, kuriems nustatyta jau esama ≥ 2 sunkumo laipsnio neuropatija arba turintiems sunkių medicininės rizikos veiksnių, susijusių su bet kuria iš pagrindinių organų sistemų, į tyrimą įtraukti nebuvo. Pacientams (N = 521) intravenine infuzija per 30 minučių buvo suleidžiama 100 mg/m2 su žmogaus serumo albuminu sujungto nanodalelių paklitakselio dozė 1‑ąją, 8‑ąją ir 15‑ąją kiekvieno 21 dienos ciklo dienomis be steroidų premedikacijos ir neskiriant profilaktiškai vartoti granuliocitų kolonijas stimuliuojančio faktoriaus. Nedelsiant po su žmogaus serumo albuminu sujungto nanodalelių paklitakselio vartojimo pabaigos, 1‑ąją kiekvieno 21 dienos ciklo dieną į veną buvo suleidžiama AUC = 6 mg•min/ml karboplatinos dozė. Pacientams (N = 531) intravenine infuzija per 3 valandas buvo suleidžiama 200 mg/m2 tirpiklio pagrindo paklitakselio dozė su standartine premedikacija, po to nedelsiant suleidžiant į veną AUC = 6 mg•min/ml karboplatinos dozę. Kiekvienas vaistinis preparatas buvo skiriamas kiekvieno 21 dienos ciklo 1‑ąją dieną. Abiejose tyrimo grupėse gydymas buvo skiriamas iki ligos progresavimo arba nepriimtino toksinio poveikio pasireiškimo. Abiejose tyrimo grupėse pacientams buvo skiriama vidutiniškai 6 gydymo ciklai.

Pirminė veiksmingumo vertinamoji baigtis buvo bendras atsako dažnis, apibrėžiamas kaip pacientų, kurie pasiekė objektyvų patvirtintą visišką atsaką arba dalinį atsaką, procentinė dalis, remiantis nepriklausoma, centrine, akla radiologine analize pagal RECIST rekomendacijas (1.0 versiją). su žmogaus serumo albuminu sujungto nanodalelių paklitakselio/karboplatinos grupės pacientams bendras atsako dažnis buvo reikšmingai didesnis nei kontrolinės grupės pacientams: 33 % palyginus su 25 %, p = 0,005 (10 lentelė). Nustatytas reikšmingas bendro atsako dažnio skirtumas su žmogaus serumo albuminu sujungto nanodalelių paklitakselio / karboplatinos grupėje, palyginti su kontroline grupe, pacientams, sergantiems žvyninių ląstelių histologijos nesmulkialąsteliniu plaučių vėžiu (N = 450, 41 %, plg. 24 %, p < 0,001), tačiau šis skirtumas nesąlygojo IBP ar BI skirtumo. ORR skirtumo tarp gydymo grupių pacientams, kuriems yra ne žvyninių ląstelių histologija, nenustatyta (N = 602, 26 %, plg. 25 %, p = 0,808).

10 lentelė. Bendras atsako dažnis atsitiktinių imčių nesmulkialąstelinio plaučių vėžio tyrimo
metu (ketinama gydyti populiacija)
	Veiksmingumo parametras
	Su žmogaus serumo albuminu sujungtas nanodalelių paklitakselis (100 mg/m2/per savaitę) + karboplatina
(N=521)
	Tirpiklio pagrindo paklitakselis (200 mg/m2 kas 3 savaites) + karboplatina
(N=531)

	Bendras atsako dažnis (nepriklausoma analizė)

	Patvirtintas visiškas arba dalinis bendras atsakas, n (%)
	170 (33 %)
	132 (25 %)

	95 % PI (%)
	28,6; 36,7
	21,2; 28,5

	pA/pT (95,1 % PI)
	1,313 (1,082; 1,593)

	P vertėa
	0,005


PI = pasikliautinasis intervalas; SRA/T = su žmogaus serumo albuminu sujungto nanodalelių paklitakselio/karboplatinos ir tirpiklio pagrindo su žmogaus serumo albuminu sujungto nanodalelių paklitakselio/ karboplatinos santykinė rizika; pA/pT = paklitakselio/karboplatinos ir tirpiklio pagrindo paklitakselio/ karboplatinos atsako dažnio santykis.
a P vertė paremta Chi kvadrato kriterijumi.

Statistiškai reikšmingų išgyvenamumo neprogresuojant ligai (pagal aklą radiologo įvertinimą) ir bendro išgyvenamumo rodiklių skirtumų tarp dviejų gydymo grupių nenustatyta. Buvo atlikta tolesnė ne mažesnio veiksmingumo analizė pagal PFS ir BI, iš anksto numatyta ne mažesnio veiksmingumo riba buvo 15 %. PFS ir BI atitiko ne mažesnio veiksmingumo kriterijų, susijusios santykinės rizikos viršutinė 95 % patikimumo intervalo riba buvo mažesnė nei 1,176 (11 lentelė).

11 lentelė. Išgyvenamumo ligai neprogresuojant ir bendro išgyvenamumo ne mažesnio veiksmingumo analizės atsitiktinių imčių nesmulkialąstelinio plaučių vėžio tyrimo metu (ketinama gydyti populiacija)
	Veiksmingumo parametras
	Su žmogaus serumo albuminu sujungtas nanodalelių paklitakselis (100 mg/m2 per savaitę) + karboplatina
(N=521)
	Tirpiklio pagrindo paklitakselis (200 mg/m2 kas 3 savaites) + karboplatina
(N=531)

	Išgyvenamumas ligai neprogresuojanta (nepriklausoma analizė)

	Mirtis arba ligos progresavimas, n (%)
	429 (82 %)
	442 (83 %)

	PFS mediana(95 % PI) (mėnesiai)
	6,8 (5,7; 7,7)
	6,5 (5,7; 6,9)

	SRA/T (95 % PI)
	0.949 (0,830; 1,086)

	Bendras išgyvenamumas

	Mirčių skaičius, n (%)
	360 (69 %)
	384 (72 %)

	BI mediana (95 % PI) (mėnesiai)
	12,1 (10,8; 12,9)
	11,2 (10,3; 12,6)

	SRA/T (95 % PI)
	0,922 (0,797; 1,066)


PI = pasikliautinasis intervalas; SRA/T = su žmogaus serumo albuminu sujungto nanodalelių paklitakselio/karboplatinos ir tirpiklio pagrindo paklitakselio/ karboplatinos santykinė rizika; pA/pT = su žmogaus serumo albuminu sujungto nanodalelių paklitakselio/karboplatinos ir tirpiklio pagrindo paklitakselio/karboplatinos atsako dažnio santykis.
a Pagal EMA metodologines rekomendacijas dėl PFS vertinamosios baigties, trūkstami stebėjimai arba tolesnio naujo gydymo pradžia cenzūravimui nebuvo naudojami.

Vaikų populiacija
Saugumas ir veiksmingumas vaikams neištirti (žr. 4.2 skyriuje).

ABI-007-PST-001 1/2 fazės daugiacentris, atviras dozės nustatymo tyrimas, skirtas įvertinti vaikams pacientams kas savaitę skiriamo su žmogaus serumo albuminu sujungto nanodalelių paklitakselio saugumą, toleravimą ir preliminarų veiksmingumą, gydant recidyvinius ar gydymui atsparius solidinius navikus. Iš viso tyrime dalyvavo 106 pacientai nuo 6 mėnesių iki 24 metų amžiaus.

Tyrimo 1 fazės dalyje iš viso dalyvavo 64 pacientai nuo 6 mėnesių iki 18 metų amžiaus ir buvo nustatyta, kad maksimali toleruojama dozė (MTD) yra 240 mg/m2, vartojama atliekant 30 minučių trukmės infuziją į veną kiekvieno 28 dienų ciklo 1‑ą, 8‑ą ir 15‑ą dienomis.

Tyrimo 2 fazės dalyje iš viso dalyvavo 42 pacientai nuo 6 mėnesių iki 24 metų amžiaus, sergantys recidyvine arba gydymui atsparia Evingo (angl. Ewing) sarkoma, neuroblastoma arba rabdomiosarkoma. Taikytas Simono dviejų pakopų minimumo ir maksimumo metodas, siekiant įvertinti poveikį navikui pagal bendrą atsako greitį (ORR). Iš 42 pacientų 1 pacientas buvo < 2, 27 buvo ≥ 2 iki < 12, 12 buvo ≥ 12 iki < 18 ir 2 suaugę pacientai buvo ≥ 18 iki 24 metų amžiaus.

Pacientai vidutiniškai buvo gydomi 2 ciklus MTD. 1 etape iš 41 paciento, tinkamo vertinti efektyvumą, 1 rabdomiosarkomos grupės (N = 14) pacientui buvo patvirtintas dalinis atsakas (angl. partial response, PR), todėl ORR buvo 7,1 % (95 % PI: 0,2, 33,9). Nei Evingo sarkomos grupėje (N = 13), nei neuroblastomos grupėje (N = 14) patvirtinto visiško atsako (angl. complete response, CR) ar PR nenustatyta. Nė viena iš tyrimo krypčių 2 etape nebuvo tęsiama, nes nebuvo patenkintas protokole nurodytas reikalavimas, kad ≥ 2 pacientams būtų patvirtintas atsakas.

Vidutinis bendras išgyvenamumas, įskaitant 1 metus po gydymo atitinkamai buvo 32, 1 savaitė (95 % PI: 21,4, 72,9), 32 savaitės (95 % PI: 12, nenustatyta) ir 19,6 savaičių (95 % PI: 4, 25,7) Evingo sarkomos, neuroblastomos ir rabdomiosarkomos grupėse.

Bendras vaikų su žmogaus serumo albuminu sujungto nanodalelių paklitakselio saugumo profilis atitiko žinomą suaugusiųjų su žmogaus serumo albuminu sujungto nanodalelių paklitakselio saugumo profilį (žr. 4.8 skyriuje). Remiantis šiais rezultatais padaryta išvada, kad vien vartojant su žmogaus serumo albuminu sujungto nanodalelių paklitakselio reikšmingo klinikinio aktyvumo ir teigiamos įtakos išgyvenamumui nėra ir neužtikrinamas tolesnis plėtojimas vaikų populiacijoje.

5.2	Farmakokinetinės savybės

Bendros su žmogaus serumo albuminu sujungto nanodalelių paklitakselio koncentracijos po 30 ir 180 minučių trukmės paklitakselio 80‑375 mg/m2 dozių infuzijų farmakokinetika buvo nustatyta klinikinių tyrimų metu. Skyrus 80‑300 mg/m2 dozes, paklitakselio koncentracijos kreivė (AUC) didėjo linijiniu būdu nuo 2 653 iki 16 736 ng.val./ml. 

Atliekant klinikinį tyrimą, kuriame dalyvavo pacientai, sergantys pažengusių stadijų solidiniais navikais, paklitakselio farmakokinetinės savybės į veną per 30 minučių suleidus 260 mg/m2 su žmogaus serumo albuminu sujungto nanodalelių paklitakselio infuziją buvo palygintos su rodikliais, nustatytais po 175 mg/m2 tirpiklių pagrindo paklitakselio infuzijos, trukusios 3 valandas. Remiantis bendrąja farmakokinetikos analize, po paklitakselio infuzijos su žmogaus serumo albuminu sujungto nanodalelių paklitakselio klirensas plazmoje buvo didesnis (43 %) negu po kartu su tirpikliais vartojamo paklitakselio injekcijos, o jo pasiskirstymo tūris taip pat buvo didesnis (53 %). Skirtumų tarp galutinių pusinės eliminacijos periodų nebuvo. 
Atliekant kartotinių dozių tyrimus, kuriuose dalyvavo 12 pacientų, kuriems patvirtintomis dozėmis į veną buvo leidžiamas su žmogaus serumo albuminu sujungtas nanodalelių paklitakselis 260 mg/m2, AUC kintamumas tarp pacientų buvo 19 % (intervalas = 3,21 %‑37,70 %). Duomenų apie paklitakselio kaupimąsi taikant kelis gydymo kursus nėra.

Pasiskirstymas
Suleidus su žmogaus serumo albuminu sujungto nanodalelių paklitakselio pacientams su solidiniais navikais, paklitakselis tolygiai pasiskirsto kraujo ląstelėse bei plazmoje ir gerai jungiasi su plazmos baltymais (94 %).

Paklitakselio jungimasis su baltymais po su žmogaus serumo albuminu sujungto nanodalelių paklitakselio infuzijos buvo įvertintas ultrafiltracijos būdu, atliekant paciento lyginamąjį tyrimą. Laisvojo paklitakselio frakcija buvo daug didesnė vartojant su žmogaus serumo albuminu sujungto nanodalelių paklitakselio (6,2 %) nei tirpiklio pagrindo paklitakselio (2,3 %). Tai sąlygojo daug didesnę neprisijungusio paklitakselio ekspoziciją vartojant su žmogaus serumo albuminu sujungto nanodalelių paklitakselio nei tirpiklio pagrindo paklitakselio, nors bendra ekspozicija buvo panaši. Galbūt taip yra dėl to, kad paklitakselis nesikaupė Cremophor EL micelėse, priešingai nei tirpiklio pagrindo paklitakselis. Literatūros šaltinių duomenimis, in vitro tyrimų metu tiriant jungimąsi prie žmogaus kraujo serumo baltymų, (paklitakselio koncentracijos svyravo nuo 0,1 μg/ml iki 50 μg/ml) nustatyta, kad cimetidino, ranitidino, deksametazono ar difenhidramino vartojimas paklitakselio jungimuisi su baltymais poveikio neturėjo.

Remiantis populiacijos farmakokinetikos analize, bendras pasiskirstymo tūris yra maždaug 1741 l; didelis pasiskirstymo tūris rodo platų pasiskirstymą ne kraujagyslių sistemoje ir (arba) paklitakselio jungimąsi prie audinių.

Biotransformacija ir eliminacija
Literatūros šaltinių duomenimis, in vitro tyrimų, atliktų tiriant žmogaus kepenų mikrosomas ir audinių pjūvius, rezultatai rodo, kad paklitakselis daugiausia metabolizuojamas į 6α-hidroksipaklitakselį ir du nereikšmingus metabolitus 3’-p-hidroksipaklitakselį ir 6α-3’-p-dihidroksipaklitakselį. Šių hidroksilintų metabolitų susidarymą, atitinkamai, katalizuoja CYP2C8, CYP3A4 bei CYP2C8 ir CYP3A4 izofermentai.

Pacientėms, sergančioms išplitusiu krūties vėžiu skyrus 30 minučių trukmės 260 mg/m2 su žmogaus serumo albuminu sujungto nanodalelių paklitakselio infuziją, vidutinė bendra nepakitusios veikliosios medžiagos išsiskyrimo į šlapimą vertė sudarė 4 % nuo visos suleistos dozės, kur mažiau kaip 1 % teko metabolitams 6α-hidroksipaklitakseliui ir 3’-p-hidroksipaklitakseliui; tai rodo, kad didžioji dalis pašalinama iš organizmo ne per inkstus.

Pagrindiniai paklitakselio pašalinimo būdai yra metabolizmas per kepenis ir išsiskyrimas su tulžimi. Vartojant klinikinę 80‑300 mg/m2 dozę, vidutinis paklitakselio klirensas kraujo plazmoje yra 13‑30 l/val/m2, vidutinis galutinis pusinės eliminacijos periodas yra 13‑27 valandos.

Sutrikusi kepenų funkcija
Kepenų funkcijos sutrikimo poveikis populiacijos su žmogaus serumo albuminu sujungto nanodalelių paklitakselio farmakokinetikai ištirta pacientams, kuriems nustatyti pažengusių stadijų solidiniai navikai. Į šią analizę buvo įtraukti pacientai, kurių kepenų veikla buvo normali (n = 130), ir pacientai, kuriems nustatytas jau esamas lengvas (n = 8), vidutinio sunkumo (n = 7) arba sunkus (n = 5) kepenų funkcijos sutrikimas (pagal Nacionalinio vėžio instituto (angl. National Cancer Institute, NVI) Organų disfunkcijos darbinės grupės kriterijus). Rezultatai rodo, kad lengvas kepenų funkcijos sutrikimas (bendras bilirubino kiekis nuo > 1 iki ≤ 1,5 karto viršija VNR) kliniškai svarbaus poveikio paklitakselio farmakokinetikai neturi. Pacientai, kuriems nustatytas vidutinio sunkumo (bendras bilirubino kiekis nuo > 1,5 iki ≤ 3 kartų viršija VNR) arba sunkus (bendras bilirubino kiekis nuo > 3 iki ≤ 5 kartų viršija VNR) kepenų funkcijos sutrikimas, 22‑26 % sumažėjo didžiausias paklitakselio eliminacijos greitis ir maždaug 20 % padidėjo vidutinė paklitakselio AUC, palyginti su pacientais, kurių kepenų veikla buvo normali. Kepenų funkcijos sutrikimas vidutinei paklitakselio Cmax poveikio neturi. Taip pat paklitakselio eliminacijai būdinga atvirkštinė koreliacija su bendru bilirubino kiekiu ir teigiama koreliacija su albumino kiekiu kraujyje.

Farmakokinetikos / farmakodinamikos modeliavimas rodo, kad pakoregavus su žmogaus serumo albuminu sujungto nanodalelių paklitakselio ekspoziciją, koreliacijos tarp kepenų veiklos sutrikimo (kaip rodo pradinis albumino arba bendras bilirubino kiekis) ir neutropenijos nėra.

Pacientų, kurių bendras bilirubino kiekis > 5 kartus viršija VNR, arba pacientų, sergančių metastazine kasos adenokarcinoma (žr. 4.2 skyrių), farmakokinetikos duomenų nėra.

Sutrikusi inkstų funkcija
Į populiacijos farmakokinetikos analizę buvo įtraukti pacientai, kurių inkstų funkcija buvo normali (n = 65), ir pacientai, kuriems nustatytas jau esamas lengvas (n = 61), vidutinio sunkumo (n = 23) arba sunkus (n = 1) inkstų funkcijos sutrikimas (pagal 2010 m. JAV Maisto ir vaistų administracijos (FDA) rekomendacijų projekto kriterijus). Lengvas arba vidutinio sunkumo inkstų funkcijos sutrikimas (nuo ≥ 30 iki < 90 ml/min. kreatinino klirensas) kliniškai reikšmingo poveikio didžiausiam paklitakselio eliminacijos greičiui ir sisteminei ekspozicijai (AUC ir Cmax) neturi. Pacientų, kuriems nustatytas sunkus inkstų funkcijos sutrikimas, farmakokinetikos duomenų nepakanka, pacientų, sergančių paskutinės stadijos inkstų liga, farmakokinetikos duomenų nėra.

Senyvi pacientai
Į populiacijos su žmogaus serumo albuminu sujungto nanodalelių paklitakselio farmakokinetikos analizę buvo įtraukti pacientai nuo 24 iki 85 metų, jos rodo, kad amžius reikšmingo poveikio didžiausiam paklitakselio eliminacijos greičiui ir sisteminei ekspozicijai (AUC ir Cmax) neturi.

Farmakokinetikos / farmakodinamikos modeliavimas naudojant 125 pacientų, kuriems nustatyti pažengusių stadijų solidiniai navikai, duomenis, rodo, kad ≥ 65 metų pacientams gali dažniau pasireikšti neutropenija pirmojo gydymo ciklo metu, nors amžius neturi įtakos paklitakselio ekspozicijai plazmoje.

Vaikų populiacija
Paklitakselio farmakokinetika praėjus 30 minučių po sušvirkštimo į veną, kai dozė buvo nuo 120 mg/m2 iki 270 mg/m2, buvo nustatyta 64 pacientams (nuo 2 iki ≤ 18 metų), atliekant 1 fazės arba 1/2 fazės tyrimą, kuriame dalyvavo recidyvinių arba gydymui atsparių solidinių navikų turintys vaikai. Dozę padidinus nuo 120 iki 270 mg/m2, paklitakselio vidutinis AUC(0-inf) svyravo nuo 8 867 iki 14 361 ng*h/ml, o Cmax – nuo 3 488 iki 8 078 ng/ml.

Pagal dozę normalizuotos didžiausios vaistinio preparato ekspozicijos vertės buvo panašios visame tiriamųjų dozių intervale; tačiau pagal dozę normalizuotos bendrosios vaistinio preparato ekspozicijos vertės buvo panašios tik intervale nuo 120 mg/m2 iki 240 mg/m2; esant 270 mg/m2 dozei, pagal dozę normalizuotas AUC∞ buvo mažesnis. Kai MTD buvo 240 mg/m2, vidutinis klirensas buvo 19,1 l/h, o vidutinis galutinis pusinės eliminacijos periodas buvo 13,5 valandos.

Vaikams ir paaugliams skiriant didesnes paklitakselio dozes, jo ekspozicija padidėjo, o savaitinė vaistinio preparato ekspozicija buvo didesnė nei suaugusiems pacientams.

Kiti pagrindiniai veiksniai
Populiacijos su žmogaus serumo albuminu sujungto nanodalelių paklitakselio farmakokinetikos analizės rodo, kad lytis, rasė (azijiečius palyginti su baltaisiais) bei solidinių navikų tipas kliniškai reikšmingo poveikio sisteminei ekspozicijai (AUC ir Cmax) neturi. Pacientų, sveriančių 50 kg, paklitakselio AUC buvo maždaug 25 % mažesnė nei sveriančių 75 kg. Šių duomenų klinikinė reikšmė nežinoma.

5.3	Ikiklinikinių saugumo tyrimų duomenys

Galimas paklitakselio kancerogeniškumas netirtas. Visgi klinikinėmis dozėmis skiriamas paklitakselis literatūros šaltiniuose laikomas galimo kancerogeninio ir genotoksinio poveikio medžiaga, grindžiant išvadas jo farmakodinaminio veikimo mechanizmu. In vitro (žmogaus limfocitų chromosomų aberacijų tyrimas) ir in vivo (pelių mikrobranduolių bandymas) tyrimų metu nustatyta, kad paklitakselis turi klastogeninį poveikį. In vivo tyrimų (pelių mikrobranduolių bandymas) metu paklitakselis turėjo genotoksinį poveikį, bet atliekant Ames bandymą ir tiriant kininio žiurkėno kiaušidžių ir hipoksantino guanino fosforiboziltransferazės (CHO/HGPRT) genų mutacijų nustatymo metodais, mutageninio poveikio nesukėlė.

Paklitakselio mažesnių nei žmogui rekomenduojamų terapinių dozių skyrimas žiurkių patinėliams ir patelėms prieš poravimąsi ir poravimosi metu buvo susijęs su vaisingumo sumažėjimu ir toksiniu poveikiu vaisiui. Bandymų su gyvūnais metu esant kliniškai reikšmingai ekspozicijai nustatytas negrįžtamas toksinis poveikis patinų reprodukcinės sistemos organams.

Paklitakselis ir (arba) jo metabolitai išsiskyrė į maitinančių žiurkių pieną. Žiurkėms į veną leidžiant radioaktyviai žymėtą paklitakselį 9‑10 dienomis po gimdymo, radioaktyvių žymenų koncentracija piene buvo didesnė nei plazmoje ir proporcingai mažėjo, mažėjant koncentracijai plazmoje.


6.	FARMACINĖ INFORMACIJA

6.1	Pagalbinių medžiagų sąrašas

Žmogaus albuminas (sudėtyje yra natrio chlorido, natrio kaprilato ir natrio N-acetiltriptofano).

6.2	Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.

6.3	Tinkamumo laikas

Neatidaryti flakonai
2 metai

Paruoštos dispersijos stabilumas flakone
Laikant 2 °C‑8 °C temperatūroje gamintojo dėžutėje ir saugant nuo šviesos, vaistinis preparatas išlieka chemiškai ir fiziškai stabilus 24 valandas. Tada galima laikyti 4 valandas infuzijų maišelyje žemesnėje kaip 25 °C temperatūroje.

Paruoštos dispersijos stabilumas infuzijų maišelyje
Laikant 2 °C‑8 °C temperatūroje ir saugant nuo šviesos, vaistinis preparatas chemiškai ir fiziškai stabilus išlieka 24 valandas, o tada galima laikyti 25 °C temperatūroje 4 valandas.

Tačiau mikrobiologiniu požiūriu vaistinį preparatą reikia vartoti nedelsiant po paruošimo ir infuzijų maišelių užpildymo, nebent paruošimo ir infuzijų maišelių užpildymo metodas padeda išvengti mikrobiologinio užteršimo pavojaus.

Jeigu vaistinis preparatas nesuvartojamas nedelsiant, už laikymo trukmę ir sąlygas atsako vartotojas.

6.4	Specialios laikymo sąlygos

Neatidaryti flakonai
Flakoną laikyti išorinėje dėžutėje, kad vaistinis preparatas būtų apsaugotas nuo šviesos. Vaistinio preparato stabilumui nekenkia nei užšaldymas, nei laikymas šaldytuve. Šio vaistinio preparato laikymui specialių temperatūros sąlygų nereikalaujama.

Paruošta dispersija
Paruošto vaistinio preparato laikymo sąlygos pateikiamos 6.3 skyriuje.

6.5	Talpyklės pobūdis ir jos turinys

50 ml talpos flakonas (1 tipo stiklo) su 20 mm kamščiu (bromobutilo gumos) ir 20 mm dangteliu (aliuminio) su nuplėšiama plomba, kuriame yra 100 mg su albuminu sujungto nanodalelių paklitakselio.
Flakonas gali būti apvilktas plastiko apsaugine plėvele. Ši plėvelė nesiliečia su vaistiniu preparatu ir užtikrina papildomą apsaugą transportavimo metu, o tai padidina medicinos ir farmacijos darbuotojų saugą.

Kiekvienoje pakuotėje yra vienas flakonas.

6.6	Specialūs reikalavimai atliekoms tvarkyti ir vaistiniam preparatui ruošti

Ruošimo ir vartojimo atsargumo priemonės
Paklitakselis yra citotoksinis priešvėžinis vaistinis preparatas, todėl su Paxfydos, kaip ir su kitais potencialiai toksiniais cheminiais junginiais, reikia elgtis atsargiai. Rekomenduojama dėvėti pirštines, akinius ir apsauginius drabužius. Dispersijai patekus ant odos, odą reikia nedelsiant kruopščiai nuplauti vandeniu su muilu. Vaistinio preparato patekus ant gleivinės, gleivinę reikia gerai nuplauti vandeniu. Paxfydos ruošti ir leisti gali tiktai tinkamai su citotoksinėmis medžiagomis dirbti apmokytas personalas. Nėščioms darbuotojoms Paxfydos liesti negalima.

Atsižvelgiant į ekstravazacijos galimybę, patartina atidžiai stebėti, ar leidžiant vaistinį preparatą infuzijos vietoje nėra infiltracijos. Apribojant Paxfydos infuziją iki 30 minučių, kaip nurodyta, sumažėja su infuzija susijusių reakcijų tikimybė.

Vaistinio preparato ruošimas ir skyrimas
Paxfydos į rinką tiekiamas sterilių liofilizuotų miltelių, kuriuos prieš vartojimą reikia paruošti, formos. Kiekviename paruoštos dispersijos mililitre yra 5 mg su albuminu sujungto nanodalelių paklitakselio.

Steriliu švirkštu lėtai, mažiausiai per 1 minutę į Paxfydos flakoną įšvirkškite 20 ml natrio chlorido 9 mg/ml (0,9 %) infuzinio tirpalo.

Tirpalo srovelę reikia nukreipti į vidinę flakono sienelę. Tirpalo negalima švirkšti tiesiai ant miltelių, nes tai sukels putojimą.

Pridėjus tirpalo, flakoną reikia palikti mažiausiai 5 minutes pastovėti, garantuojant tinkamą kietosios medžiagos sudrėkimą. Tuomet flakoną atsargiai ir lėtai, mažiausiai 2 minutes pasukiokite ir (arba) pavartykite, kol visi milteliai visiškai ištirps dispersijoje. Reikia vengti putų susidarymo. Atsiradus putų arba sulipus milteliams, palikite tirpalą bent 15 minučių pastovėti, kol putos išnyks.

Paruošta dispersija turi būti panaši į pieną ir vienalytė, be matomų nuosėdų. Paruošta dispersija gali šiek tiek susisluoksniuoti. Jei matyti nuosėdų ar nusistojusių sluoksnių, flakoną reikia atsargiai vėl pavartyti, kad prieš vartojimą dispersija taptų vienalytė.

Apžiūrėkite flakone esančią dispersiją, ar joje nėra dalelių. Jei flakone yra dalelių, paruoštos dispersijos nevartokite.

Apskaičiuokite paciento infuzijai reikalingą tikslų bendrą 5 mg/ml dispersijos tūrį ir atitinkamą paruošto Paxfydos tirpalo kiekį sušvirkškite į tuščią, sterilų PVC arba ne PVC medžiagos intraveninių infuzijų maišelį.

Jeigu ruošiant ir leidžiant Paxfydos naudojamos medicinos priemonės, kurių sudėtyje yra lubrikanto silikono aliejaus (pvz., švirkštai ir i.v. maišeliai), gali susidaryti baltyminių dalelių. Siekiant išvengti šių dalelių patekimo, leiskite Paxfydos per infuzinę sistemą, kurioje įtaisytas 15 μm filtras. Naudojant 15 μm filtrą, dalelės pašalinamos, o paruošto vaistinio preparato fizinės ir cheminės savybės nepakinta.

Naudojant mažesnes nei 15 μm poras turinčius filtrus, jie gali užsikimšti.

Ruošiant ar leidžiant Paxfydos infuzijas nebūtina naudoti specialias tirpalų talpykles ar infuzines sistemas, kurių sudėtyje nėra di-(2-etilheksil)ftalato (DEHF).

Suleidus, rekomenduojama praplauti intraveninę sistemą 9 mg/ml (0,9 %) natrio chlorido injekciniu tirpalu, taip užtikrinant, kad būtų suleista visa dozė.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Sandoz d.d.
Verovškova 57
SI-1000 Ljubljana
Slovėnija


8.	REGISTRACIJOS PAŽYMĖJIMO NUMERIS (-IAI) 

LT/1/26/6126/001


9.	REGISTRAVIMO / PERREGISTRAVIMO DATA

Registravimo data 2026 m. rugpjūčio 11 d.


10.	TEKSTO PERŽIŪROS DATA

2026 m. rugpjūčio 11 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI





A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

KYMOS, S.L.
Ronda de Can Fatjó, 7B (Parque Tecnológico del Vallès), Cerdanyola del Vallès,
08290, Barcelona
Ispanija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ - visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Paxfydos 5 mg/ml milteliai dispersinei infuzijai
paclitaxelum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra 100 mg su albuminu sujungto nanodalelių paklitakselio.

Kiekviename paruoštos dispersijos mililitre yra 5 mg su albuminu sujungto nanodalelių paklitakselio.


3.	PAGALBINIŲ MEDŽIAGŲ SĄRAŠAS

Žmogaus albuminas (sudėtyje yra natrio chlorido, natrio kaprilato ir natrio N-acetiltriptofano).


4.	FARMACINĖ FORMA IR KIEKIS PAKUOTĖJE

Milteliai dispersinei infuzijai

1 flakonas


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Leisti į veną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Paxfydos negalima vartoti vietoj kitų paklitakselio vaistų arba kartu su jais.


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Neatidaryti flakonai: Flakoną laikyti išorinėje dėžutėje, kad vaistas būtų apsaugotas nuo šviesos.

Paruoštos dispersijos laikymo sąlygas žr. pakuotės lapelyje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Sandoz d.d.
Verovškova 57
SI-1000 Ljubljana
Slovėnija


12.	REGISTRACIJOS PAŽYMĖJIMO NUMERIS (-IAI) 

LT/1/26/6126/001


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris}
SN {numeris}
NN {numeris}




INFORMACIJA ANT VIDINĖS PAKUOTĖS

FLAKONO ETIKETĖ - visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Paxfydos 5 mg/ml milteliai dispersinei infuzijai
paclitaxelum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra 100 mg su albuminu sujungto nanodalelių paklitakselio.

Kiekviename paruoštos dispersijos mililitre yra 5 mg su albuminu sujungto nanodalelių paklitakselio.


3.	PAGALBINIŲ MEDŽIAGŲ SĄRAŠAS

Žmogaus albuminas (sudėtyje yra natrio chlorido, natrio kaprilato ir natrio N-acetiltriptofano).


4.	FARMACINĖ FORMA IR KIEKIS PAKUOTĖJE

Milteliai dispersinei infuzijai

100 mg/20 ml


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.

Leisti į veną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS

Neatidaryti flakonai: Flakoną laikyti išorinėje dėžutėje, kad vaistas būtų apsaugotas nuo šviesos.

Paruoštos dispersijos laikymo sąlygas žr. pakuotės lapelyje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Sandoz d.d.
Verovškova 57
SI-1000 Ljubljana
Slovėnija

B. PAKUOTĖS LAPELIS

Pakuotės lapelis: informacija vartotojui

Paxfydos 5 mg/ml milteliai dispersinei infuzijai
paklitakselis (paclitaxelum)


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti. 
-	Jeigu kiltų daugiau klausimų, kreipkitės į gydytoją arba slaugytoją.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba slaugytoją. Žr. 4 skyrių.


Apie ką rašoma šiame lapelyje?

1.	Kas yra Paxfydos ir kam jis vartojamas
2.	Kas žinotina prieš vartojant Paxfydos
3.	Kaip vartoti Paxfydos
4.	Galimas šalutinis poveikis 
5.	Kaip laikyti Paxfydos
6.	Pakuotės turinys ir kita informacija


1.	Kas yra Paxfydos ir kam jis vartojamas

Kas yra Paxfydos
Paxfydos sudėtyje yra veikliosios medžiagos paklitakselio, sujungto su žmogaus baltymu albuminu, mažų dalelių, vadinamų nanodalelėmis, forma. Paklitakselis priklauso vaistų grupei, vadinamai „taksanais“, kurie yra vartojami vėžiui gydyti.
· Paklitakselis yra vaisto dalis, veikianti vėžį, jis veikia stabdydamas vėžinių ląstelių dalijimąsi – tai reiškia, kad jos žūsta.
· Albuminas yra vaisto dalis, padedanti paklitakseliui ištirpti kraujyje ir per kraujagyslių sieneles prasiskverbti į naviką. Tai reiškia, kad kitos cheminės medžiagos, galinčios sukelti šalutinį poveikį, kuris gali būti pavojingas gyvybei, nereikalingos. Vartojant Paxfydos, toks šalutinis poveikis pasireiškia daug rečiau.

Kam Paxfydos vartojamas
Paxfydos vartojamas šių tipų vėžiui gydyti:

Krūties vėžys
· Krūties vėžiui, išplitusiam į kitas kūno dalis, gydyti (toks krūties vėžys vadinamas „metastaziniu“).
· Paxfydos vartojamas metastaziniam krūties vėžiui gydyti, kai bent vienas kitas taikytas gydymas nebuvo veiksmingas ir kai Jums negalima taikyti gydymo vaistų, vadinamų „antraciklinais“, grupės preparatais.
· Su žmogaus baltymu albuminu sujungto paklitakselio vartojusiems metastazavusiu krūties vėžiu sergantiems žmonėms, kuriems kitas taikytas gydymas nebuvo veiksmingas, buvo didesnė naviko dydžio sumažėjimo tikimybė, jie gyveno ilgiau nei žmonės, kuriems buvo taikomas kitas gydymas.

Kasos vėžys
· Jeigu Jums yra metastazavęs kasos vėžys, su žmogaus baltymu albuminu sujungtas paklitakselis vartojamas kartu su kitu vaistu, vadinamu gemcitabinu. Žmonės, kuriems diagnozuotas metastazavęs kasos vėžys (kasos vėžys, išplitęs į kitus organus), klinikinio tyrimo metu vartoję Paxfydos kartu su gemcitabinu, gyveno ilgiau nei žmonės, vartoję vien gemcitabino.

Plaučių vėžys
· Jeigu sergate dažniausio tipo plaučių vėžiu, vadinamu „nesmulkialąsteliniu plaučių vėžiu“, Paxfydos taip pat vartojamas kartu su vaistu, vadinamu karboplatina.
· Paxfydos vartojamas sergant nesmulkialąsteliniu plaučių vėžiu, kai operacija arba spindulinis gydymas nebūtų tinkami šiai ligai gydyti.


2.	Kas žinotina prieš vartojant Paxfydos

Paxfydos vartoti draudžiama
-	jeigu yra alergija paklitakseliui arba bet kuriai pagalbinei šio vaisto medžiagai (jos išvardytos 6 skyriuje);
· jeigu žindote (maitinate krūtimi);
· jeigu Jums nustatyta maža baltųjų kraujo kūnelių koncentracija (pradedant gydymą neutrofilų skaičius yra < 1 500 ląstelių/mm3; gydytojas Jums apie tai paaiškins).

Įspėjimai ir atsargumo priemonės
Pasitarkite su gydytoju arba slaugytoju, prieš pradėdami vartoti Paxfydos:
· jeigu sutrikusi Jūsų inkstų veikla;
· jeigu pasireiškia sunkių kepenų sutrikimų;
· jeigu pasireiškia širdies sutrikimų.

Pasitarkite su gydytoju arba slaugytoju, jeigu gydymo Paxfydos metu pasireiškia bet kuri iš šių būklių, Jūsų gydytojas gali pageidauti nutraukti gydymą arba sumažinti dozę:
· jeigu Jums pasireiškė neįprastos kraujosruvos, kraujavimas arba infekcijų požymiai, pvz., gerklės skausmas ar karščiavimas;
· jeigu Jūs patiriate tirpimo, dilgčiojimo, badymo pojūčius, jautrumą prisilietimui arba raumenų silpnumą;
· jeigu patiriate kvėpavimo problemų, pvz., dusulį arba sausą kosulį.

Vaikams ir paaugliams
Paxfydos skirtas tik suaugusiesiems ir jo negalima vartoti jaunesniems kaip 18 metų vaikams ir paaugliams.

Kiti vaistai ir Paxfydos
Jeigu vartojate ar neseniai vartojote kitų vaistų, įskaitant įsigytus be recepto ir žolinius preparatus, apie tai pasakykite gydytojui. Tai svarbu dėl to, kad Paxfydos gali turėti įtakos kitų vaistų veikimui. Tam tikri kiti vaistai taip pat gali turėti įtakos Paxfydos veikimui.

Būkite atsargūs ir pasikalbėkite su gydytoju, jeigu vartojate Paxfydos kartu su bent vienu iš toliau nurodytų vaistų:
· vaistų, skirtų infekcijoms gydyti (t. y., antibiotikų, tokie kaip eritromicino, rifampicino ir kt.; jeigu abejojate, ar Jūsų vartojamas vaistas yra antibiotikas, paklauskite gydytojo, slaugytojo arba vaistininko), įskaitant vaistus, skirtus grybelių sukeltoms infekcijoms gydyti (pvz., ketokonazolo);
· vaistų, vartojamų nuotaikai stabilizuoti, dar vadinamų antidepresantais (pvz., fluoksetino);
· vaistų, vartojamų priepuoliams (epilepsijai) gydyti (pvz., karbamazepino, fenitoino);
· vaistų, vartojamų lipidų kiekiui kraujyje gydyti (pvz., gemfibrozilio);
· vaistų, vartojamų rėmeniui arba skrandžio opoms gydyti (pvz., cimetidino);
· vaistų, vartojamų ŽIV ir AIDS gydyti (pvz., ritonaviro, sakvinaviro, indinaviro, nelfinaviro, efavirenzo, nevirapino);
· vaisto, vadinamo klopidogreliu, vartojamo užkirsti kelią kraujo krešulių atsiradimui.

Nėštumas, žindymo laikotarpis ir vaisingumas
Paklitakselis gali sukelti sunkius apsigimimus, todėl nėštumo metu jo vartoti draudžiama. Prieš pradedant gydymą Paxfydos, gydytojas paskirs atlikti nėštumo testą.

Vaisingos moterys turi naudoti veiksmingą kontracepcijos metodą gydymo Paxfydos metu ir mažiausiai 6 mėnesius po jo.

Vartojant Paxfydos draudžiama žindyti, nes nežinoma, ar veiklioji medžiaga paklitakselis išsiskiria į motinos pieną.

Pacientams vyrams rekomenduojama naudoti veiksmingą kontracepciją, siekiant išvengti moterų apvaisinimo gydymo metu ir mažiausiai 3 mėnesius po jo, taip pat prieš gydymo pradžią rekomenduojama pasikonsultuoti dėl spermos konservavimo, nes gydymas Paxfydos gali sukelti negrįžtamą nevaisingumą.

Prieš vartodama šį vaistą pasitarkite su gydytoju.

Vairavimas ir mechanizmų valdymas
Kai kurie žmonės po Paxfydos vartojimo gali jaustis pavargę arba jausti svaigulį. Jei Jums tai pasireiškė, nevairuokite ir nevaldykite jokių prietaisų ar mechanizmų.
Jei Jums gydymo metu skiriama kitų vaistų, pasitarkite su gydytoju, ar galite vairuoti ir valdyti mechanizmus.

Paxfydos sudėtyje yra natrio
Šio vaisto 100 mg yra mažiau kaip 1 mmol (23 mg) natrio, t.y. jis beveik neturi reikšmės.


3.	Kaip vartoti Paxfydos

Paxfydos į veną lašeline Jums suleis gydytojas arba slaugytojas. Jums skirtina dozė priklausys nuo Jūsų kūno paviršiaus ploto ir kraujo tyrimų rezultatų. Įprasta dozė gydant krūties vėžį yra 260 mg kvadratiniam metrui (m2) kūno paviršiaus ploto, suleidžiama per 30 minučių. Įprasta dozė gydant pažengusios stadijos kasos vėžį yra 125 mg/m2 kūno paviršiaus ploto, suleidžiama per 30 minučių. Įprasta dozė gydant nesmulkialąstelinį plaučių vėžį yra 100 mg/m2 kūno paviršiaus ploto, suleidžiama per 30 minučių.

Kaip dažnai man bus lašinamas Paxfydos?
Gydant metastazavusį krūties vėžį, paprastai Paxfydos infuzija skiriama kartą kas tris savaites (1‑ąją 21 dienos ciklo dieną).

Gydant pažengusios stadijos kasos vėžį, Paxfydos skiriamas 1‑ąją, 8‑ąją ir 15‑ąją kiekvieno 28 dienų gydymo ciklo dienomis, gemcitabinas skiriamas iš karto po Paxfydos.

Gydant nesmulkialąstelinį plaučių vėžį, Paxfydos skiriamas kartą kas savaitę (t. y., 1‑ąją, 8‑ąją ir 15‑ąją 21 dienos ciklo dienomis), karboplatina skiriama kartą kas tris savaites (t. y., tik 1‑ąją kiekvieno 21 dienos ciklo dieną), iš karto po Paxfydos dozės.

Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· plaukų slinkimas (daugumoje atvejų plaukų slinkimas pasireiškė praėjus mažiau nei mėnesiui nuo paklitakselio vartojimo pradžios. Jeigu plaukų slinkimas pasireiškia, daugumai pacientų jis būna sunkus (daugiau nei 50 %));
· bėrimas;
· nenormalus baltųjų kraujo kūnelių (neutrofilų, limfocitų ar leukocitų) skaičiaus kraujyje sumažėjimas;
· raudonųjų kraujo kūnelių stygius;
· trombocitų skaičiaus kraujyje sumažėjimas;
· periferinių nervų pakenkimas (skausmas, tirpimas, dilgčiojimas ar jutimų praradimas);
· sąnario ar sąnarių skausmas;
· raumenų skausmas;
· pykinimas, viduriavimas, vidurių užkietėjimas, burnos skausmas, apetito netekimas;
· vėmimas;
· silpnumas ir nuovargis, karščiavimas;
· dehidratacija, skonio jutimo sutrikimas, svorio kritimas;
· mažas kalio kiekis kraujyje;
· depresija, miego sutrikimai;
· galvos skausmas;
· šaltkrėtis;
· sunkumas kvėpuojant;
· svaigulys;
· gleivinės ir minkštųjų audinių pabrinkimas;
· padidėję kepenų funkcijos tyrimų rodikliai;
· skausmas galūnėse;
· kosulys;
· pilvo skausmas;
· kraujavimas iš nosies.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· niežėjimas, odos sausumas, nagų sutrikimai;
· infekcija, karščiavimas su tam tikrų baltųjų kraujo kūnelių (neutrofilų) skaičiaus kraujyje sumažėjimu, raudonis, pienligė, sunki infekcija kraujyje, kurią gali sukelti sumažėjęs baltųjų kraujo kūnelių kiekis;
· sumažėjęs visų kraujo kūnelių kiekis;
· krūtinės ar gerklės skausmas;
· nevirškinimas, pilvo diskomfortas;
· nosies užburkimas;
· skausmas nugaroje, kaulų skausmas;
· raumenų koordinacijos sumažėjimas arba sunkumas skaityti, ašarojimo padidėjimas ar sumažėjimas, blakstienų kritimas;
· širdies susitraukimų arba ritmo pakitimai, širdies nepakankamumas;
· kraujospūdžio sumažėjimas ar padidėjimas;
· paraudimas ar pabrinkimas dūrio adata vietoje;
· nerimas;
· plaučių infekcija;
· šlapimo takų infekcija;
· žarnų nepraeinamumas, storosios žarnos uždegimas, tulžies latako uždegimas;
· ūminis inkstų nepakankamumas;
· padidėjęs bilirubino kiekis kraujyje;
· kosėjimas krauju;
· burnos sausumas, rijimo pasunkėjimas;
· raumenų silpnumas;
· neryškus matymas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· svorio padidėjimas, laktato dehidrogenazės kraujyje padidėjimas, inkstų veiklos sutrikimas, gliukozės kiekio kraujyje padidėjimas, fosforo kiekio kraujyje padidėjimas;
· refleksų susilpnėjimas ar nebuvimas, nevalingi judesiai, skausmas palei nervą, alpimas, svaigulys stojantis, drebulys, veido nervo paralyžius;
· akių dirginimas, akių skausmas, akių paraudimas, akių niežėjimas, dvejinimasis akyse, regos susilpnėjimas ar mirksinčios švieselės akyse, neryškus regėjimas dėl tinklainės patinimo (cistoidinės geltonosios dėmės edemos);
· ausies skausmas, spengimas ausyse;
· kosulys su skrepliais, dusulys vaikščiojant ar lipant laiptais, varvanti nosis ar nosies sausumas, kvėpavimo garso nusilpimas, vanduo plaučiuose, balso praradimas, kraujo krešulys plaučiuose, gerklės sausumas;
· dujų perteklius žarnyne, skrandžio spazmai, dantenų skausmas ar opėjimas, kraujavimas iš tiesiosios žarnos;
· skausmingas šlapinimasis, dažnas šlapinimasis, kraujas šlapime, šlapimo nelaikymas;
· rankų pirštų nagų skausmas, nagų diskomfortas, nagų netekimas, dilgėlinė, odos skausmas, odos paraudimas nuo saulės šviesos, odos spalvos pokyčiai, pagausėjęs prakaitavimas, naktinis prakaitavimas, baltos dėmės ant odos, skauduliai, veido paburkimas;
· fosforo kiekio kraujyje sumažėjimas, skysčių susilaikymas organizme, mažas albumino kiekis kraujyje, padidėjęs troškulys, kalcio kiekio kraujyje sumažėjimas, gliukozės kiekio kraujyje sumažėjimas, natrio kiekio kraujyje sumažėjimas;
· nosies skausmas ir pabrinkimas, odos infekcijos, infekcija dėl kateterio;
· kraujosruvos;
· skausmas naviko vietoje, naviko nekrozė;
· kraujospūdžio sumažėjimas stojantis, plaštakų ir pėdų šalimas;
· apsunkintas vaikščiojimas, pabrinkimas;
· alerginė reakcija;
· kepenų veiklos susilpnėjimas, kepenų padidėjimas;
· skausmas krūtinėje;
· neramumas;
· mažos odos kraujosruvos dėl kraujo krešulių;
· būklė, sukelianti raudonųjų kraujo kūnelių irimą ir ūminį inkstų nepakankamumą.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· odos reakcija į kitą medžiagą arba plaučių uždegimas po spinduliuotės;
· kraujo krešuliai;
· labai retas pulsas, infarktas;
· vaisto ištekėjimas šalia venos;
· širdies laidumo sistemos sutrikimas (atrioventrikulinė blokada).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· sunkus odos bei gleivinės membranų uždegimas ir (arba) bėrimas (Stivenso-Džonsono sindromas, toksinė epidermio nekrolizė).

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· odos sukietėjimas / sustorėjimas (skleroderma).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Paxfydos

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir flakono po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Neatidaryti flakonai: flakoną laikyti išorinėje dėžutėje, kad vaistas būtų apsaugotas nuo šviesos. 

Pirminę paruoštą dispersiją reikia nedelsiant vartoti. Jei nedelsiant nevartojama, dispersiją galima laikyti šaldytuve (2 °C‑8 °C) iki 24 valandų flakone, laikant išorinėje dėžutėje, kad vaistas būtų apsaugotas nuo šviesos.

Paruoštą dispersiją intraveninėje lašelinėje galima laikyti šaldytuve (2 °C‑8 °C) iki 24 valandų saugant nuo šviesos.

Tada galima laikyti 4 valandas infuzijų maišelyje žemesnėje kaip 25 °C temperatūroje.

Jūsų gydytojas arba vaistininkas yra atsakingas už tinkamą nesuvartoto Paxfydos sutvarkymą.


6.	Pakuotės turinys ir kita informacija

Paxfydos sudėtis
· Veiklioji medžiaga yra paklitakselis.
Kiekviename flakone yra 100 mg su albuminu sujungto nanodalelių paklitakselio.
Kiekviename paruoštos dispersijos mililitre yra 5 mg su albuminu sujungto nanodalelių paklitakselio.
· Pagalbinė medžiaga yra žmogaus albuminas (sudėtyje yra natrio chlorido, natrio kaprilato ir natrio N-acetiltriptofano), žr. 2 skyrių „Paxfydos sudėtyje yra natrio“.

Paxfydos išvaizda ir kiekis pakuotėje
Paxfydos yra baltai geltonos spalvos milteliai, skirti dispersinei infuzijai (milteliai infuzijai).
Paxfydos tiekiamas stiklo flakonuose, kuriuose yra 100 mg su albuminu sujungto nanodalelių paklitakselio. Flakonai gali būti apvilkti plastiko apsaugine plėvele. Ši plėvelė nesiliečia su vaistu ir užtikrina papildomą apsaugą transportavimo metu, o tai padidina medicinos ir farmacijos darbuotojų saugą.

Kiekvienoje pakuotėje yra 1 flakonas.

Registruotojas ir gamintojas

Registruotojas
Sandoz d.d.
Verovškova 57
SI-1000 Ljubljana
Slovėnija

Gamintojas
KYMOS, S.L.
Ronda de Can Fatjó, 7B (Parque Tecnológico del Vallès), Cerdanyola del Vallès,
08290, Barcelona
Ispanija

Jeigu apie šį vaistą norite sužinoti daugiau, kreipkitės į vietinį registruotojo atstovą:

Sandoz Pharmaceuticals d.d. filialas
Tel. +370 5 2636037

Šis vaistas Europos ekonominės erdvės valstybėse narėse registruotas tokiais pavadinimais:
Austrija, Čekija, Vokietija, Estija, Graikija, Kroatija, Lietuva, Latvija, Lenkija, Portugalija, Slovakija - Paxfydos

Šis pakuotės lapelis paskutinį kartą peržiūrėtas 2026-08-11.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
---------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams.

Specialūs reikalavimai atliekoms tvarkyti ir vaistiniam preparatui ruošti

Ruošimo ir vartojimo atsargumo priemonės
Paklitakselis yra citotoksinis priešvėžinis vaistinis preparatas, todėl su Paxfydos, kaip ir su kitais potencialiai toksiniais cheminiais junginiais, reikia elgtis atsargiai. Rekomenduojama dėvėti pirštines, akinius ir apsauginius drabužius. Dispersijai patekus ant odos, odą reikia nedelsiant kruopščiai nuplauti vandeniu su muilu. Vaistinio preparato patekus ant gleivinės, gleivinę reikia gerai nuplauti vandeniu. Paxfydos ruošti ir leisti gali tiktai tinkamai su citotoksinėmis medžiagomis dirbti apmokytas personalas. Nėščioms darbuotojoms Paxfydos liesti negalima.

Atsižvelgiant į ekstravazacijos galimybę, patartina atidžiai stebėti, ar leidžiant vaistinį preparatą infuzijos vietoje nėra infiltracijos. Apribojant Paxfydos infuziją iki 30 minučių, kaip nurodyta, sumažėja su infuzija susijusių reakcijų tikimybė.

Vaistinio preparato ruošimas ir skyrimas
Paxfydos reikia vartoti specialiai citotoksinių medžiagų skyrimui pritaikytose patalpose prižiūrint kvalifikuotam onkologui.

Paxfydos į rinką tiekiamas sterilių liofilizuotų miltelių, kuriuos prieš vartojimą reikia paruošti, formos. Kiekviename paruoštos dispersijos mililitre yra 5 mg su albuminu sujungto nanodalelių paklitakselio. Paruošta Paxfydos dispersija leidžiama į veną, naudojant infuzinę sistemą, kurioje įtaisytas 15 μm filtras.

100 mg ruošimas:
Steriliu švirkštu lėtai, mažiausiai per 1 minutę į 100 mg Paxfydos flakoną įšvirkškite 20 ml natrio chlorido 9 mg/ml (0,9 %) infuzinio tirpalo.

250 mg ruošimas:
Steriliu švirkštu lėtai, mažiausiai per 1 minutę į 250 mg Paxfydos flakoną įšvirkškite 50 ml natrio chlorido 9 mg/ml (0,9 %) infuzinio tirpalo.

Tirpalo srovelę reikia nukreipti į vidinę flakono sienelę. Tirpalo negalima švirkšti tiesiai ant miltelių, nes tai sukels putojimą.

Pridėjus tirpalo, flakoną reikia palikti mažiausiai 5 minutes pastovėti, garantuojant tinkamą kietosios medžiagos sudrėkimą. Tuomet flakoną atsargiai ir lėtai, mažiausiai 2 minutes pasukiokite ir (arba) pavartykite, kol visi milteliai visiškai ištirps dispersijoje. Reikia vengti putų susidarymo. Atsiradus putų arba sulipus milteliams, palikite tirpalą bent 15 minučių pastovėti, kol putos išnyks.

Paruošta dispersija turi būti panaši į pieną ir vienalytė, be matomų nuosėdų. Paruošta dispersija gali šiek tiek susisluoksniuoti. Jei matyti nuosėdų ar nusistojusių sluoksnių, flakoną reikia atsargiai vėl pavartyti, kad prieš vartojimą dispersija taptų vienalytė.

Apžiūrėkite flakone esančią dispersiją, ar joje nėra dalelių. Jei flakone yra dalelių, paruoštos dispersijos nevartokite.

Apskaičiuokite paciento infuzijai reikalingą tikslų bendrą 5 mg/ml dispersijos tūrį ir atitinkamą paruošto Paxfydos tirpalo kiekį sušvirkškite į tuščią, sterilų PVC arba ne PVC medžiagos intraveninių infuzijų maišelį.

Jeigu ruošiant ir leidžiant Paxfydos naudojamos medicinos priemonės, kurių sudėtyje yra lubrikanto silikono aliejaus (pvz., švirkštai ir i.v. maišeliai), gali susidaryti baltyminių dalelių. Siekiant išvengti šių dalelių patekimo, leiskite Paxfydos per infuzinę sistemą, kurioje įtaisytas 15 μm filtras. Naudojant 15 μm filtrą, dalelės pašalinamos, o paruošto preparato fizinės ir cheminės savybės nepakinta.

Naudojant mažesnes nei 15 μm poras turinčius filtrus, jie gali užsikimšti.

Ruošiant ar leidžiant Paxfydos infuzijas nebūtina naudoti specialias tirpalų talpykles ar infuzines sistemas, kurių sudėtyje nėra DEHF.

Suleidus, rekomenduojama praplauti intraveninę sistemą 9 mg/ml (0,9 %) natrio chlorido injekciniu tirpalu, taip užtikrinant, kad būtų suleista visa dozė.

Nesuvartotą vaistinį preparatą ar atliekas reikia tvarkyti laikantis vietinių reikalavimų.

Stabilumas
Laikant išorinėje dėžutėje, kad vaistinis preparatas būtų apsaugotas nuo šviesos, neatidarytuose Paxfydos flakonuose vaistinis preparatas išlieka stabilus iki ant pakuotės nurodytos datos. Vaistinio preparato stabilumui nekenkia nei užšaldymas, nei laikymas šaldytuve. Šio vaistinio preparato laikymui specialių temperatūros sąlygų nereikalaujama.

Paruoštos dispersijos stabilumas flakone
Laikant 2 °C‑8 °C temperatūroje gamintojo dėžutėje ir saugant nuo šviesos, vaistinis preparatas išlieka chemiškai ir fiziškai stabilus 24 valandas. Tada galima laikyti 4 valandas infuzijų maišelyje 25 °C temperatūroje.

Paruoštos dispersijos stabilumas infuzijų maišelyje
Laikant 2 °C‑8 °C temperatūroje ir saugant nuo šviesos, vaistinis preparatas chemiškai ir fiziškai stabilus išlieka 24 valandas, o tada galima laikyti 25 °C temperatūroje 4 valandas.

Tačiau mikrobiologiniu požiūriu vaistinį preparatą reikia vartoti nedelsiant po paruošimo ir infuzijų maišelių užpildymo, nebent paruošimo ir infuzijų maišelių užpildymo metodas padeda išvengti mikrobiologinio užteršimo pavojaus.

Jeigu vaistinis preparatas nesuvartojamas nedelsiant, už laikymo trukmę ir sąlygas atsako vartotojas.

image1.png
10
09
08
o

06

05

04

Isgyvenamumo santykis

03
02

]

00

T
°

(PT rizkos grupéje)
PackalbGEM: 431
GEM: 430

37
300

260
220

169
124

s 1w on

@ w0
0 2 a3

Laikas (menesiai)





